recursal/SuperWikiNEXT-32B huggingface dataset:
**葉蘊儀**（英文：**Yip Wan Yee Gloria**，日文：**グロリア・イップ**；1973年1月13號—）係香港演員兼歌手，家下亦係個生意人。佢出名演比佢實齡細好多嘅角色。曾經響東亞各國娛樂圈發展。

葉蘊儀響香港出世，響聖瑪嘉利女書院讀書。1986年十三歲（一說十四歲）行街畀星探睇中拍廣告 。初頭廣告有麥當勞同TDK 。佢就憑廣告入娛樂圈，1987年，佢拍第一齣戲《呷醋大丈夫》。1988年，香港日本合作拍咗部《孔雀王子》，佢響裏面演阿修羅。呢套戲令佢響日本大受歡迎，連帶香港都多人識。1989年，佢響聖瑪嘉利女書院畢業 ，就完全投入娛樂圈，之後拍過好多戲，不過多數係配角，好似有《阿修羅》、《奇蹟》、同埋《霧都情仇》等等 。除咗拍戲，佢重有唱歌出唱片，唔單止香港，響韓國，日本，臺灣都有 。

1995年5月，佢同香港玩具生意人陳柏浩閃電結婚 ，婚事亦都大張旗鼓，而且引退相夫敎子。1996年佢哋大陳紹臻出世 ，1997年，佢同朋友響銅鑼灣開咗間紙黏土學校 。1999年11月，個女衍出世 。其實陀住個女嗰陣，老公已經有外遇，老公最後提出離婚 。2000年兩人正式離婚。之後陳柏浩拖欠贍養費，唔探仔女，2002年重大爆佢同葉蘊儀閨房秘密，呢幾樣嘢都曾經令葉蘊儀飽受困擾。

之後，葉蘊儀繼續做生意來養仔女。亦響2004年拍返戲 。

2019年，葉蘊儀積極減肥，以性感索女形象喺日本拍《赤。色》純影集。

演出
--

### 電視劇（ViuTV）

* 2019年：《娛樂風雲》 飾 艾紅
* 2024年：《絲絲》 飾 黃太

CD
--

* ASHURA（シングル・「孔雀王アシュラ伝説」主題歌）
* S.O.S.（シングル）
* 原宿（アルバム）
* 砂に消えた涙（シングル）
* クリスマス（ミニアルバム）
* 眠り姫（シングル）
* 眠り姫（ミニアルバム）

相集
--

* わたしのこと

戲
-

* 孔雀王子(1988)
* 阿修羅(1990)
* 九尾狐與飛天貓（1993）
* 涙で乾杯
* 奇蹟(1989)
* チャイニーズ・ゴースト・ストーリー

註
-

1. 1 2 3 4 5 6 7 8  〈プロフィール〉 (日文). 原著喺2008年6月29號歸檔. 喺2007年9月30號搵到.
2. 1 2 3 4  〈佢的檔案〉 (中文).
3. ↑  〈葉蘊儀自製黏土水仙花迎新歲〉. 明報. 2007-02-15. 原著喺2008-03-26歸檔. 喺2007-09-30搵到.
4. 1 2 3 4  〈女星嫁入豪門的冷暖兩重天(冷調)〉.
5. 1 2 3  〈曾志偉波霸新歡〉. 原著喺2008年4月6號歸檔. 喺2007年9月30號搵到.
6. ↑  〈【葉蘊儀專訪】成功蛻變 提倡女性自主 葉蘊儀準備迎接第二春〉. 《明周娛樂》 (美國英文). 2019-09-26. 喺2019-12-04搵到.

參攷
--

* 葉蘊儀新浪微博(本人經營)
* 葉蘊儀 Gloria Yip グロリア・イップFACEBOOK專頁(本人經營)
* Gloria's Hands 葉蘊儀工作坊（本人サイト）
* 三峽先生之葉蘊儀網頁（ファンサイト）
* Gloria Yip on The Internet Movie Database
* 女星嫁入豪門的冷暖兩重天(冷調)
劉徹
 **漢武帝劉徹**（粵拼：hon3 mou5 dai3 lau4 cit3）
（前156年—前87年）係漢朝第七代皇帝，死後謚號武帝，所以後世又叫劉徹做漢武帝。佢係漢景帝劉啟嘅仔，漢文帝劉恆嘅孫，漢高祖劉邦嘅曾孫，佢老母係皇后王娡。7歲嗰陣立為太子，16歲登基，在位五十四年。

劉徹令到漢朝成為當時世上一大國，締造盛世，但係戰爭同埋經濟政策，亦都造成百姓沉重負擔。

劉徹喺在位期間多次進攻匈奴，又派張騫出使西域，打通咗絲綢之路；喺西南消滅咗夜郎、南越等國家。劉徹嘅影響力，已經深入到西北、東南同東北呢啲地方。唔單止係噉，佢為咗方便紀年，重創立咗年號，而年號亦都對中國史有好大影響。

雖然漢武帝文治武功有齊嗮，但係喺晚年仍然有啲甩漏。喺嗰陣時因為佢嘅甩漏而逼死咗太子劉據，史稱「巫蠱之禍」或「巫蠱之亂」。當武帝知道冤情之後，好後悔，因而喺輪台寫咗《輪台罪己詔》。

早年
--

根據《史記》嘅記載，劉徹應該響漢景帝前元年出世，喺兄弟排名入面排第九，照噉睇應該冇乜機會去脫穎而出嘅。出世四年後，景帝平定七國之亂，因此多咗好多吉嘅諸侯位，因而四歲嘅劉徹被封膠東王。

漢景帝六年，薄皇后俾景帝廢黜，而太子劉榮亦俾景帝廢除。劉徹同王娡藉住館陶長公主劉嫖嘅幫助，做咗太子同皇后，冇幾耐太子劉徹娶咗陳阿嬌。景帝死後，劉徹正式登基做皇帝，陳阿嬌做皇后。呢個轉折點標誌住大漢盛世逐漸來臨。

皇帝生涯
----

### 雄心受挫、創立年號

漢武帝繼承皇位之後，好急噉了解朝政：佢舉行朝會，聽群臣嘅意見；又檢查各方面嘅情況。武帝鍾意微服出巡，扮下呢樣，扮下嗰樣。當然，武帝亦有更多時間留喺未央宮度睇下書，處理下奏章。但係，最棘手嘅問題就係點搞景帝份遺詔。嗰份遺詔告誡嘅嘢完全同武帝嘅諗法好唔同：景帝告誡劉徹要守成、體恤黎民、唔好同匈奴爭執，而武帝反而想遠征匈奴、攞成就，認為匈奴成日掠奪大漢啲嘢，點解要同佢「和」呢。全因為呢份遺詔，而挷住咗武帝嘅手腳。

武帝鍾意標新立異，第二年，佢下令改元，改用年號，唔再用「上元」、「中元」、「後元」呢啲嘢來紀年。武帝宣佈用「建元」做中國史上第一個年號，對中國歷代君主造成咗好大影響。

### 田竇爭權

武帝為咗振興大漢，完成大業，就用皇帝權力彈劾官員，而且係堂堂大丞相衛綰。有一日，漢武帝同嫲嫲竇太后傾偈，講到廢丞相衛綰嗰陣，武帝就鬧爆佢推行同鼓勵老豆景帝「無為而治」。竇太后見佢粒孫咁堅持，冇嘢講到。佢轉下話題，問武帝：「噉邊個做到丞相吖？」武帝話唔知，竇太后就話竇嬰做到，劉徹阿媽王娡好反對，建議用佢嘅舅父田蚡、田勝。最後，武帝田氏、竇氏都用，從而造成「田竇爭權」嘅局面。

最後，太皇太后（竇太后）廢田蚡、竇嬰，立許昌為相，結束「田竇爭權」。

### 巧遇衛子夫

太皇太后結束「田竇爭權」之後冇幾耐，武帝就派張騫出使西域，原來朝廷已經有出使西域嘅諗法，只係意見唔統一。

張騫走咗之後，武帝覺得好悶，所以到咗農曆三月三號，係上巳節，所以佢去咗祓祭。祓祭，係西周傳落嚟嘅習俗，相傳祓祭完之後就會除走嗮啲病痛。武帝班友一路行，一路行，去到霸河。霸河原本叫滋水，春秋時期秦穆公喺嗰度大敗西戒，改咗條河做霸水，後來又嗌霸河。

霸河上便叫做霸上，係祓祭勝地，亦都係當年劉邦接受秦王子嬰禪讓同約法三軍嘅地方。唔單止係噉，佢重係劉徹阿爺漢文帝劉恆嘅葬地，而且係劉徹老豆漢景帝同周亞夫平定七國之亂嘅起兵地。

祓祭完之後，武帝就去探平陽侯同平陽公主劉玫。劉玫屋企有四個姓衛嘅舞女，最細嗰個就係衛子夫，當佢聽到要表演畀皇帝睇嗰陣，佢好興奮。武帝好中意衛子夫，就送咗佢入宮。

### 廢立皇后、獨尊儒術

衛子夫入宮後，並唔受大家歡迎。佢俾人公認為「衰女人」。陳阿嬌呷醋，劉嫖好嬲，重俾太皇太后打入冷宮添。

前134年，董仲舒就向劉徹提出一個建議：「諸不在六藝之科孔子之術者，皆絕其道，勿使並進」，應該「罷黜百家，表章六經」。之後，劉徹大量任用儒生做官，同時，張湯同埋杜周等人都主張以《春秋》決獄，逐漸令到通曉儒家經典成為做官嘅必要條件之一，儒家逐漸成為中國社會嘅統治思想，並且長達二千年。

家庭
--

### 后妃

* 陳廢后
* 皇后衛子夫
* 李夫人
* 趙婕妤
* 王夫人
* 李姬
* 尹夫人
* 邢夫人

### 仔

* 戾太子劉據
* 昌邑哀王劉髆
* 漢昭帝劉弗陵
* 齊懷王劉閎
* 燕刺王劉旦
* 廣陵厲王劉胥

### 女

* 衛長公主
* 石邑公主
* 諸邑公主
* 鄂邑蓋長公主
* 夷安公主
* 陽石公主

參考
--


維基同享有多媒體嘅嘢：  
**Emperor Wu of Han**

### 攷

1. ↑  《《漢武大帝》》. 大地. pp. 第20頁.

### 書

* 《漢武大帝》. 大地出版社.

| * 睇
* 傾
* 改
漢朝皇帝 |
| --- |
| 西漢 | 高帝  · 惠帝  · 前少帝  · 後少帝  · 文帝  · 景帝  · 武帝  · 昭帝  · 昌邑王  · 宣帝  · 元帝  · 成帝  · 哀帝  · 平帝  · 孺子嬰（定安公） |
| 王莽（新朝皇帝）  · 更始帝  · 建世帝 |
| 東漢 | 光武帝  · 明帝  · 章帝  · 和帝  · 殤帝  · 安帝  · 北鄉侯  · 順帝  · 沖帝  · 質帝  · 桓帝  · 靈帝  · 弘農王  · 獻帝 |
| 

---

中國君主 ‧ 三皇五帝 ‧ 夏 ‧ 商 ‧ 周 ‧ 秦 ‧ 漢 ‧ 三國 ‧ 晉 ‧ 五胡亂華 ‧ 南北朝 ‧ 隋 ‧ 唐 ‧ 五代同十國 ‧ 宋 ‧ 遼 ‧ 西夏 ‧ 金 ‧ 元 ‧ 明 ‧ 清 |
哈利寶喺波恩嘅旗艦店
**哈利寶**（德文：Haribo）係一間德國零食生產商，出名整熊仔糖。哈利寶公司總部喺德國波恩。

歷史
--

哈利寶嘅創辦人漢斯列高（德文：Hans Riegel）係喺波恩學做整糖師傅出身嘅，慢慢由學徒做到公司合夥人。1920年，佢決定單飛，用佢嘅名同開舖地方嘅字頭做公司個名：**Ha**ns **Ri**egel, **Bo**nn 合併成 Haribo。1922年，哈利寶糖廠發明咗熊仔糖。

第二次世界大戰期間，哈利寶嘅生意少咗好多，因為打仗導致原材料短缺。打仗嗰陣，哈利寶公司有用過強迫勞工，佢哋幾廿年後認咗，並且出錢畀二戰強迫勞工補償基金。1945年，創辦人漢斯列高過身，嗰時德國仲未打完仗。佢兩個仔小漢斯（德文：Hans Riegel junior）同埋保羅（德文：Paul Riegel）接手哈利寶公司嘅生意。

打完仗之後，哈利寶嘅生意返返嚟，做到風生水起。去到廿一世紀初，哈利寶做咗全歐洲最大嘅糖果生產商。

創辦人個仔小漢斯列高喺2013年過身，佢嘅遺產捐咗畀漢斯列高基金會做慈善用途。

熊仔糖
---

哈利寶熊仔糖「金啤」（德文：Goldbären）熊仔糖係哈利寶最出名嘅產品。熊仔糖係哈利寶糖廠喺1922年發明嘅嘢食，所以唔少人會將「熊仔糖」或者「德國軟糖」等同「哈利寶金啤熊仔糖」。

金啤熊仔糖有六款，每款唔同色唔同味：

| 色 | 2007年之前 | 2007年之後 |
| --- | --- | --- |
| 白 | 菠蘿 |
| 黃 | 檸檬 |
| 橙 | 橙 |
| 淺紅 | （冇） | 士多啤梨 |
| 深紅 | 紅勒士啤梨 |
| 綠 | 士多啤梨 | 蘋果 |

宣傳
--

哈利寶飛機機身廣告。航空公司係TUI。
哈利寶宣傳口號「*Haribo macht Kinder froh – und Erwachsene ebenso*」（哈利寶令小朋友開心，大人都係）好出名，世界上唔少人都識。口號本來得一句「*Haribo macht Kinder froh*」，喺1935年寫成，後來喺1962年加埋下半句。

哈利寶公司會喺世界各地市場用各自嘅語言重新創造過個口號，例如英文就變咗「*Kids and grown-ups love it so – the happy world of Haribo*」（細路同大人都鍾意，哈利寶開心世界），保留「細路」、「大人」、「哈利寶」、同「開心」嘅概念，但係語序唔同晒，因為要喺兩種語文都押韻，係創譯嘅好例子。。

哈利寶公司亦鍾意喺各種交通公具度賣廣告，例如飛機機身廣告、賽車車身廣告噉。

參考
--

1. ↑  "Meilensteine der einzigartigen HARIBO-Erfolgsgeschichte". *www.haribo.com* (英文). 喺2019-07-11搵到.
2. ↑  Charles P. Wallace: *The Final Reckoning. 互聯網檔案館嘅歸檔，歸檔日期2013年8月14號，.* In: *Time Magazine*, 31. Juli 2000, abgerufen am 11. August 2012.
3. ↑  "Hans Riegel". *www.rheinische-geschichte.lvr.de* (德文). 原著喺2019-07-12歸檔. 喺2019-07-12搵到.
4. ↑  "Neue Unternehmensstruktur: Friedensvertrag im Reich der Goldbären". *manager magazin*. 喺2019-07-11搵到.
5. ↑  "Vorstände, Beirat, Mitarbeiterinnen und Mitarbeiter der Dr. Hans Riegel-Stiftung". *www.hans-riegel-stiftung.com* (德文). 喺2019-07-11搵到.
6. ↑  〈Haribo經典金小熊軟糖〉. 《隨意窩 Xuite日誌》. 原著喺2019-07-11歸檔. 喺2019-07-11搵到. `{{cite web}}`: Cite has empty unknown parameter: `|dead-url=` (help)
7. ↑  〈本地化翻译还是创译〉 (PDF) (中國中文). This Is Alpha. 原著 (PDF)喺2019-07-11歸檔. 喺2019-07-11搵到. `{{cite web}}`: Cite has empty unknown parameter: `|dead-url=` (help)
8. ↑  "Creative translation: four examples of transcreation (good and bad)". *translate plus* (美國英文). 2017-12-13. 喺2019-07-11搵到.`{{cite web}}`: CS1 maint: url-status (link)
9. ↑  "Meilensteine der einzigartigen HARIBO-Erfolgsgeschichte". *www.haribo.com* (英文). 喺2019-07-12搵到.

出面網頁
----


維基同享有多媒體嘅嘢：  
**哈利寶**

* 哈利寶 Haribo 官方網站
* 哈利寶 Haribo嘅facebook頁
* 哈利寶 Haribo 香港官方
* 哈利寶 Haribo 香港官方嘅facebook頁
想搵澳洲黄金海岸嘅水上樂園嘅話，請睇**黃金海岸水上世界**。
黃金海岸水上樂園嘅部分設施滑道衝浪池標準池
 **黃金海岸水上樂園**（粵拼：wong4 gam1 hoi2 ngon3 seoi2 soeng6 lok6 jyun4）
係中國廣東廣州嘅大型泳池，1952年起好，位置喺海珠區濱江東路543號（海印公園東邊嘅珠江邊）。佢亦係廣州最早嘅三大泳池（另外兩間分別係西郊泳場同沙面泳場）之一，亦係廣州唯一喺城區入面有大型水上遊樂場嘅泳池。

史
-

間嘢喺1952年成立，初期嗌做**青年泳場**。不過嗰時得個沙灘池，啲水攞嘅係珠江啲水，入面重有條風雨長廊響度。期間一直為咗全民健身而堅持對外開放。1972年搞改造時整咗個兒童池同標準池兼改名做**珠江泳場**。1973年成立咗個業餘體校嚟推廣游水運動。直到1980年代初，由於珠江受到嚴重污染嘅關係，令泳場方改用咗自來水而繼續生意而打響咗「珠江泳場」個招牌。1993年又從美國引入咗先進嘅設備而將原先單一嘅泳場改成有遊樂、休閒、表演喺埋一齊嘅市區大型泳場。2001年重被評入「中國游泳協會指定水上健身樂園」。

不過花無百日紅，泳場喺2008年底試過產權問題拗數，雖然喺2009年6月1號開畀人入去游水，但無耐又閂門搞大裝修，直到2010年6月1號改名做**黃金海岸水上樂園**而重新開放。

設施
--

黃金海岸水上樂園入面有三個水池，冚唪唥係室外池。其中：

| 類 | 水深 | 位置 |
| --- | --- | --- |
| 標準池 | 1.2m～1.8ｍ | 2樓 |
| 衝浪池 | 0m～0.9ｍ | 1樓 |
| 兒童池 | 0.3～0.6m | 1樓 |

攷
-


維基同享有多媒體嘅嘢：  
**Gold Coast Water Park**

1. 1 2  广州珠江泳场[*失咗效嘅鏈*] 广州网
2. 1 2  广州珠江泳场今天重新开放[*失咗效嘅鏈*] 新华网 （2010-06-01）
3. ↑  珠江游泳场（黄金海岸水上乐园） 互聯網檔案館嘅歸檔，歸檔日期2015年8月15號，. 广州市水上运动管理中心
4. ↑  再见，广州珠江泳场... 可可推
**陳紫萱**（**Summer Chan**，1996年11月18號—），係香港女演員，2021年出道，而家係宏寰文化傳播旗下藝人，個樣被指似台灣歌手范曉萱。

簡歷
--

陳紫萱讀16歲就已經有演出舞台劇嘅經驗，不過中學畢業後未有即刻報考香港演藝學院，而係走去讀科學課程，期間亦有參與唔少劇場演出，到2020年先至報考演藝學院兼獲取錄，不過咁啱遇到有經理人公司想簽佢做電影演員，最終佢讀咗好短時間就決定退學，同經理人公司簽約，主力拍電影。

熱愛演出嘅紫萱由2013年開始接觸舞台劇，隨後參演青劇團嘅製作，喺14年擔任風移劇團《講女•港愛》女主角，其後陸續加入Teens Theatre出演《姨媽姑姐創世紀》以及黑盒劇場《謫仙》，2016年憑《我阿媽有病》於香港電台話劇比賽奪得最佳女演員獎。​​其他參演作品包括Amen Theatre《愛情部隊鍋》、思定劇社《香江歲月情》以及其他短片及微電影拍攝。2021年成為宏寰文化傳播旗下藝人後，同年擔任吳浩康《十倍速》MV女主角，同年11月，由盧瀚霆 (Anson Lo @MIRROR)、李靜儀 (Heidi) 同蘇皓兒 (Chloe)等人演出電影《假冒女團》正式上映，票房接近$800萬，成為2021年港產片票房十大。2022年亦參演香港電台單元劇《牆上兩點豉油漬》飾演癌症病人並大受好評。​​​​

已拍攝完嘅電影包括有由古天樂和林家棟主演嘅《惡行之外》；古天樂、宣萱、姜皓文主演嘅《一線生機》；由任達華、吳卓羲同張建聲等人演出嘅《源生罪》；及由盧瀚霆（Anson Lo @MIRROR）、姜大衛、朱栢康同吳肇軒等人演出嘅懸疑片《釀魂》。​

演出
--

### 電影

* 2021年：《假冒女團》 飾 元萱
* 2023年：《釀魂》飾 小晴
* 2023年：《夜校》 飾 Carrie
* 2024年：《源生罪》 飾 樊雪兒
* 未上畫：《一線生機》
* 未上畫：《惡行之外》
* 拍緊：《不赦之罪》

### 電視節目（HOY TV）

* 2023年：《杭州限定旅團》主持

### 單元劇（香港電台電視部）

* 2022年：《獅子山下 - 我們之間》（單元二：《牆上的兩點豉油漬》） 飾 林淑儀
* 2023年：《獅子山下 - 我們之間（第二季）》（單元四：《隔離屋》）

### MV

* 2023年 CY陳宗澤《必要之惡》
* 2023年 Phoebus 吳啟洋《孤獨先生》
* 2023年 Dear Jane《為何嚴重到這樣》

出面網頁
----

* 陳紫萱嘅Instagram頁
* Summer Chan | 宏寰文化傳播

|  |  |
| --- | --- |
|  | 呢篇同香港藝人相關係楔位文。歡迎幫維基百科擴寫佢。睇 • 論 • 改 • 歷 |
唔好同另一位「Candy Wong」**黃家慰**搞亂。

**黃曦誼**（英文：**Candy Wong**，2001年11月11號—），原名**黃曉文**，係香港女演員，2019年參演ViuTV音樂電影《戀愛要在生日前》女主角而出道，2021年再參演ViuTV單元劇《YOLO的練習曲》而畀更加多人認識。

簡介
--

黃曉文本身係位學生，模特兒出身，曾接拍多個廣告及MV，包括2019年參演陳卓賢（Ian @MIRROR）嘅MV《另一個諾貝爾》及姜濤（@MIRROR）嘅MV《亞特蘭提斯》，同年攞到機會做由姜濤同陳卓賢主演嘅ViuTV音樂電影《戀愛要在生日前》入面嘅女主角。到2021年佢再參演ViuTV單元劇《YOLO的練習曲》，同年改咗藝名「黃曦誼」。2022年簽約宏寰文化傳播成為旗下藝人，依家接受緊唱歌、跳舞同演戲訓練，喺2022年6月拍完新電影《夜校》，演員有葛民輝、詹瑞文、凌文龍、張天賦、李靜儀、陳紫萱、方泳琳、陳伊霖等等。

演出作品
----

### 電視節目（ViuTV）

* 2019年：《戀愛要在生日前》 飾 Cathy
* 2021年：《YOLO的練習曲》 飾 Candy

### 電視節目（香港電台）

* 2019年：《迷什麼—不捨不棄》飾 少女
* 2019年：《影動青春IV—Go Chilli》飾 吳穎詩

### 電影

* 2023年：《夜校》飾 晴子

### MV

* 2018年：許志安《教我這麼愛下去》
* 2019年：陳卓賢《另一個諾貝爾》
* 2019年：姜濤《亞特蘭提斯》
* 2023年：Dear Jane《浮床》

### 廣告

* 2019年：Olay《姜濤 X 全新PROX科研級精華》
* 2019年：家樂牌《純鮮鷄粉腌肉好滋味》
* 2020年：BSX《FW20 Collection》
* 2020年：Estee Lauder《Futurist Aqua Brilliance》
* 2021年：LUX《LUMINIQUE花香り誘髮恋人の心動時刻》
* 2022年：Charlotte Tibury《Pillow Talk Party》
* 2023年：Shuuemura《Kinu Matte Lipstick》

軼聞
--

皆因香港有位女藝人黃家慰都係叫「Candy Wong」，咁啱佢哋兩個都係1字尾年份11月11號出世（黃家慰啱啱好大黃曉文10年），所以2021年有傳媒報道《YOLO的練習曲》嘅消息嗰陣，誤將黃曉文當做黃家慰。另外COLLAR成員王家晴亦都係叫「Candy Wong」。

註
-

參考
--

1. ↑  ViuTV新多女節目 雲集頂級索女KOL 疑為《寂寞是幫兇》班底打造

出面網頁
----

* 黃曦誼嘅Instagram頁 改維基數據
| How to read a taxoboxHow to read a taxobox**雙色高粱** |
| --- |
|  |
|
| **物種分類** |
| 

|
|  |
| 域(Domain): | 真核域 Eukarya |
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 單子葉植物綱 Liliopsida |
|
|
|
|
|
| 目 | 禾本目 Poales |
|
|
|
|
|
|
|
|
| 科 | 禾本科 Poaceae |
|
|
|
|
|
| 屬 | 高粱屬 Sorghum |
|
|
|
|
|
|
|
| 種 | **雙色高粱 *S. bicolor*** |
|

 |
|
| 二元學名 |
| ***Sorghum bicolor***(L.) Moench |
|
|
|
|
|
|
|
|
|
|
|
|
|
|
|

*Sorghum bicolor Moderne*
**雙色高粱**（粵拼：soeng1 sik1 gou1 loeng4；學名：*Sorghum bicolor*）係禾本科高粱屬嘅一種一年生草本植物，原產地喺中國內地，而家喺全球各地都可以搵到。其中印度種得最多。

樣
-

莖一般3~4m高，葉帶狀，有4~6dm長，平滑兼有蠟粉。花係圓錐花序，果穗有好似掃把或錘噉嘅樣。穎果有黃、橙、啡、白等色。

適應性
---

高粱啱喺比較暖嘅氣候度種，佢既禁（kam1）旱同澇，又禁（kam1）鹽同碱。

用途
--

高粱可以用嚟食，重可以整酒。佢嘅營養價值方面，有8.2%蛋白質、7.8%糖、2.2%脂肪，重有維他命B1同B2。

### 藥用價值

雙色高粱可以醫積食、消化唔好、濕熱、下瀝、疴尿唔暢順、女仔倒經、生唔到胎嘅病。

唔好嘅因素
-----

呢種植物雖然有營養價值，但佢嘅新出嫩葉有羥氰甙，喺動物食咗之後同胃酸產生化學反應，生成比較毒嘅HCN。所以唔可以直接將新鮮嘅葉或苗直接餵畀牲畜。

有關嘅書
----

* 中国少年儿童百科全书 自然·环境 第394页　浙江教育出版社 ISBN 7-5338-1946-2/G·1942
* 《臺灣蔬果實用百科第二輯》，薛聰賢 著，薛聰賢出版社，2001年

出面網頁
----


維基物種有資料講：***雙色高粱***

* 高粱 Sorghum bicolor (L.) Moench 中国植物志
* 高粱的功效与作用 菜瓢谷
* 高粱 吃吧小明
* 高梁 Gaoliang 藥用植物圖像資料庫 (香港浸會大學中醫藥學院) （繁體中文）（英文）
**阿道夫·希特拉**（**Adolf Hitler**，1889年4月20號—1945年4月30號）係納粹德國政治人、軍人、元首，喺1933年去到佢死為止係德國總理，由1934年去到佢死為止係德國嘅「元首」（Führer）。喺佢做總理同埋帝國元首嘅時候，佢畀人非官方咁樣話係德意志嘅「獨裁者」。希特拉由1921年開始亦係國家社會主義德國工人黨（Nationalsozialistische Deutsche Arbeiterpartei，簡稱納粹黨）嘅領袖。

早期生活
----

喺1889年4月20號，阿道夫希特拉喺奧地利嘅因河畔布勞瑙出世，一個離奧匈帝國－德國邊境好近嘅地方。佢嘅老竇係阿洛伊斯**·**希特拉，而佢嘅阿媽就係克拉拉**·布茨爾****。希特拉有7個兄弟姊妹，佢係阿洛伊斯·希特拉同克拉拉·布茨爾嘅第四個仔女。**

喺希特拉嘅老竇退咗休之後，希特拉嘅童年主要喺奧地利上奧地利州嘅首府連茨度度過。希特拉最鐘意嘅城市不嬲都係連茨，希特拉曾經講過喺佢死咗之後，佢希望自己可以喺連茨度安葬。

仲係嬰兒嘅希特拉
希特拉仲未讀完高中嗰陣，就輟咗學。希特拉嘅老竇喺1903年死咗之後，佢就開始追求做位畫家嘅夢想，但係佢被維也納美術學院拒絕咗。

希特拉嘅媽媽喺1908年死咗之後，佢就搬咗去奧地利嘅首都維也納。佢喺維也納度開始咗畫風景畫同紀念碑，跟住再將佢啲畫賣俾其他人。喺希特拉住喺維也納嗰陣，佢開始對政治產生咗興趣。

### 一戰嗰陣嘅希特拉

喺一戰啱啱爆發嗰陣，希特拉就自願加入咗德軍，佢被派到西線戰場。希特拉喺前線嘅工作係幫長官將訊息傳俾士兵。

一戰嗰陣嘅希特拉
喺1918年9月28號，一個英軍士兵亨利·坦迪發現咗受咗一個德國傷兵，而佢就係希特拉。雖然亨利係可以直接開槍殺咗希特拉，但係佢選擇咗放過希特拉。

政治經歷
----

希特拉喺德國第一次世界大戰之後嘅危機嗰陣得勢。佢用咗戈培爾嘅宣傳攻勢同埋有說服力嘅演講，令納粹黨成為當時德國國會第一大黨，佢關注中產同埋草根階層嘅經濟需要，並且有一種民族主義、反猶太主義同埋反共產主義嘅味道。喺創立咗一個重新架構過嘅經濟，一個重新武裝過嘅軍隊，同埋一個極權統治嘅政權之後，希特拉採納咗一個向外擴散嘅壓迫性外交政策，嚟擴張日耳曼人嘅生存空間。咁樣，當德國佔領咗全奧地利同埋捷克西北，同埋入侵波蘭之後，就令第二次世界大戰爆發，至1941年，德國佔領咗半個歐洲。以上佔領之地大部分後嚟都俾人併入大德意志帝國（Großdeutsches Reich）嘅範圍裏面，而其他佔領區就由其他將軍管轄。

雖然納粹德國同埋意大利包括佢哋嘅盟友喺顛峰時期佔領咗歐洲大部分國家嘅地，但係佢哋最後都被盟軍打敗。納粹德國總共殺咗大概一千七百萬人，包括屠殺六百萬猶太人。

1945年4月，因為蘇聯紅軍迫近柏林，希特拉同佢新婚老婆伊娃（Eva Braun）舉行咗個簡單婚禮後冇耐喺地下室吞槍自殺。

而家仲活喺世上嘅親戚
----------

雖然希特拉同佢嘅老婆伊娃係冇後代嘅，但係喺2023年希特拉都仲有5個仲未走嘅親戚。佢哋分別係，彼得羅包爾、Heiner Hocheger、亞歷山大、路易斯、同埋拜仁。佢哋全部都係住喺唔同嘅地方同埋做嘅嘢都好唔同。彼得羅包爾係位工程師、亞歷山大係位社工；彼得同Heiner住喺奧地利、而路易斯同拜仁就住喺美國長島。

睇埋
--

* 反猶太人
* 反馬克思
* 列寧
* 史太林
* 反共濟會
* 希特拉靠民主選舉上台謠言

攷
-

1. ↑  NS-Archiv, 7 April 1925. harv error: no target: CITEREFNS-Archiv,\_7\_April\_1925 (help)

出面網頁
----


維基同享有多媒體嘅嘢：  
**阿道夫·希特拉**

* 阿道夫·希特拉喺互聯網電影資料庫嘅資料 改維基數據
* 阿道夫·希特拉喺魁北克國家圖書檔案館嘅資料 改維基數據
* 阿道夫·希特拉喺BIBSYS嘅資料 改維基數據
* 阿道夫·希特拉喺加泰圖書館嘅資料 改維基數據
* 阿道夫·希特拉喺西班牙國家圖書館嘅資料 改維基數據
* 阿道夫·希特拉喺以色列國家圖書館嘅資料 改維基數據
* 阿道夫·希特拉喺分面應用主題詞表識別碼嘅資料 改維基數據
* 阿道夫·希特拉喺虛擬國際權威檔案識別碼嘅資料 改維基數據
* 阿道夫·希特拉喺TMDb嘅資料 改維基數據
* 阿道夫·希特拉喺Metacritic嘅資料 改維基數據
* 阿道夫·希特拉喺紐約時報主題嘅資料 改維基數據
* 阿道夫·希特拉喺Quora嘅資料 改維基數據
* 阿道夫·希特拉喺爛番茄嘅資料 改維基數據
* 阿道夫·希特拉喺Freebase嘅資料 改維基數據

|  |  |
| --- | --- |
| 權威控制 | 
* WorldCat
* VIAF: 38190770
* LCCN: n79046200
* ISNI: 0000 0001 2278 465X
* ORCID: 0000-0001-7276-0509
* GND: 118551655
* SELIBR: 207178
* SUDOC: 185951457
* BNF: cb11907574g（資料）
* BIBSYS: 90072396
* ULAN: 500119333
* HDS: 048732
* MusicBrainz: 8530d70e-778c-4eba-b08d-831d16783c03
* CALIS: n2004351105
* NCL: 000340243
* DILA: A025382
* NLA: 35198137
* NDL: 00443438
* NKC: jn19990003541
* ICCU: CFIV006915
* RLS: 000083075
* BNE: XX943009
* CiNii: DA00980088
* KulturNav: id
* RKD: 38605

 |
**提示：**呢篇文講嘅唔係**羅致光**。

**羅智光**，GBS，JP（**Joshua Law Chi-kong**，1957年5月22號—）係前任公務員事務局局長。

簡歷
--

羅智光喺1980年加入政務職系，曾經喺多個政府決策局同部門服務，包括前市政事務署、前行政立法兩局非官守議員辦事處、前政務總署、香港駐紐約經濟貿易辦事處、前地政工務科同前憲制事務科。佢喺1994年出任首席助理公務員事務司，並喺1996年接任副教育統籌司一職。

回歸後，羅智光出任行政長官私人秘書，之後喺1999年出任貿易署署長（之後改名做工業貿易署署長），2002年獲派駐日內瓦出任中華人民共和國香港特別行政區駐世界貿易組織常設代表，2004年出任環境運輸及工務局常任秘書長（運輸），2007年出任政制及內地事務局常任秘書長，並喺2012年出任保安局常任秘書長。

2017年7月，羅智光出任公務員事務局局長。2020年4月22號畀國務院根據行政長官林鄭月娥嘅提名同建議免去局長職務，由政制及內地事務局原局長聶德權平調接任。

攷
-

1. ↑  〈国务院任命香港特别行政区第五届政府主要官员〉 (簡體中文). 中華人民共和國國務院. 2017年6月21號.
2. ↑  〈国务院任免香港特别行政区政府主要官员〉 (簡體中文). 中華人民共和國國務院. 2020年4月22號.
3. ↑  〈政府公布主要官員任免（附圖）〉 (繁體中文). 香港特別行政區政府新聞公報. 2020年4月22號.



|  |  |
| --- | --- |
|  | 呢篇同香港政治人相關係楔位文。歡迎幫維基百科擴寫佢。睇 • 論 • 改 • 歷 |
香港城市大學嘅民主牆
香港浸會大學嘅民主牆
**民主牆**，係一塊放喺學校嘅壁報板，用嚟畀學生、教員發表意見，同時係一間學校實現言論自由嘅方式。

喺香港，各大專院校都設有民主牆。

歷史
--

民主牆嘅起源係中國文化大革命時期嘅大字報（大字報係人民喺公眾場貼出嚟嘅政治或者抒情文章）。1989年春天，有好多間中國大學嘅學生都喺佢哋學校嘅民主牆上掛上大字報、輓聯以表達追求自由同民主嘅基本訴求，而呢件事就係導致八九學運嘅原因之一。

地點
--

| 大學 | 地點 |
| --- | --- |
| 香港城市大學 | 學術樓一3樓（圖書館隔離） |
| 香港理工大學 | 平台（包玉剛圖書館隔離） |
| 香港浸會大學 | 李作權大道逸夫校園3樓 |
| 香港公開大學 | 賽馬會校園E座G樓 |

| 中學 | 地點 |
| --- | --- |
| 葵涌循道中學 | 402室（4D課室） |

睇埋
--

* 西單民主牆
* 大字報

參考
--

1. ↑  香港部分大學民主牆規條
2. ↑   互聯網檔案館嘅歸檔，歸檔日期2016年3月4號，.，1989年中國人民大學民主牆。
3. ↑   互聯網檔案館嘅歸檔，歸檔日期2016年3月9號，. 〈存档副本〉. 原著喺2016年3月9號歸檔. 喺2019年2月19號搵到.，1989年北京大學三角地。

出面網頁
----


維基同享有多媒體嘅嘢：  
**Democracy Wall**
二十四方表
**二十四方位**，方位分法之一，借十天干（除去戊、己，因為代表中間）、十二地支同八卦（只包括乾、坤、艮、巽），平均分成二十四方位，以辨東西南北。羅經（經讀耕）有寫二十四方，配以指針，以辨方向。當今講法，每位佔十五度。由北順時針數，子癸丑艮寅甲、卯乙辰巽巳丙、午丁未坤申庚、酉辛戌乾亥壬。陰陽家又稱之為**二十四山**，讀二十四方位時，叫艮山、丁山之類。依種叫**正針**。用兩山之名指示中間，叫**雙山**，指針位叫**中針**，化成四十八方位。若果用埋正針同中針之間，就叫**縫針**，即九十六方位。

主要四方，午南，子北，卯東，酉西。八方就加四位，巽東南，艮東北，坤西南，乾西北。

傳統方向坐北朝南，畫圖之時，上南下北，左東右西。出土戰國清華簡，都有畫八卦，上南下北。

二十四方位，係正位左右伸七度半，佔十五度。如子為正北位，正北位左右伸七度半咁。

二十四方位嘅八卦，用文王八卦來定。

曆、風水命理
------

此為大宋雍熙三年具註曆中記方位（即公元九百八十六年）
具註曆就係今日通書嘅原形，通書有種種占算嘅方位。故此具註曆會記埋諸神二十四方位，方位避吉凶。自唐以來，通書同具註曆，都會有講有畫方位圖。風水命理涉及流年吉凶方位，都會用到。風水羅經必畫二十四方位。

行船
--

明時講及二十四方位
鄭和行船都羅經指針方位
舊時行船，羅經都用二十四方位，而且用兩方位，加成四十八方位。講及指針時，如乙卯針，丁未針，坤申針、乾戌針，就係相鄰方位中間位。
44°56′43″N 81°16′37″W﻿ / ﻿44.94536°N 81.27686°W﻿ / 44.94536; -81.27686

加拿大安大略省南部，紅色區域即係布魯斯半島。
布魯斯半島度嘅尼亞加拉陡崖，布魯斯半島國家公園影。
**布魯斯半島**（Bou3 Lou5 Si1 Bun3 Dou2）（英文：Bruce Peninsula，法文：Péninsule Bruce）又叫做**索金半島**（Sok3 Gam1 Bun3 Dou2）（英文：Saugeen Peninsula，法文：Péninsule Saugeen）係加拿大安大略省西南部一個半島，向西北面嘅馬尼圖林島伸入曉倫湖100公里倒，將東邊嘅喬治亞灣從西邊嘅曉倫湖分隔，同馬尼圖林島之間嘅海峽係喬治亞灣連接曉倫湖最大嘅海峽。東岸陡峭，高出湖面60～150米；西岸坡度徐緩。布魯斯半島度有尼亞加拉陡崖北部嘅延伸部分。

布魯斯半島係露營、徒步、釣魚、旅遊嘅著名目的地，有布魯斯半島國家公園、布魯斯半島鳥類觀測所同埋好幾個自然保護區，周圍水域仲有五潯國家海洋公園。布魯斯徑貫穿布魯斯半島，北到托伯莫里結束。個半島屬布魯斯縣管轄，有托伯莫里、奧雲港同懷爾頓等社區（中文版）。

布魯斯半島對於野生動植物來講係一個關鍵地區，屬於尼亞加拉陡崖世界生物圈保護區，保留咗安省南部最大片剩低嘅自然森林、棲息地同埋北美洲東部啲最古老嘅樹木。個半島係一個遷徙雀類嘅重要路徑一部份，仲有美洲黑熊、密西沙加眼鏡蛇、橫斑林鴞等好多種動物。

燈塔
--

布魯斯半島嘅沿岸有好幾座燈塔。

球夫島燈塔（Cove Island Light）喺托伯莫里附近，係著名六個「帝國」燈塔嘅其中之一個。嗰六個燈塔於1850年代由莊·布朗（John Brown）喺布魯斯半島北部同附近啲島度起。

球夫島燈塔
其他嘅燈塔仲有：

* 獅子頭燈塔（Lion's Head Lighthouse）
* 花樽島燈塔（Flowerpot Island）
* 大盤燈塔 （Big Tub Lighthouse）
* 刀島同萊爾島燈塔（Knife & Lyal Island Lighthouse）
* 卡羅爾角燈塔（Cape Croker Lighthouse）
* 卡博特角燈塔（Cabot Head Lighthouse）

社區
--

布魯斯半島嘅行政係由北布魯斯半島（Northern Bruce Peninsula）同南布魯斯半島（South Bruce Peninsula）兩個自治體（中文版）構成，兩個自治體都屬於布魯斯縣。

哩兩個自治體度啲主要社區（中文版）如下：

* 托伯莫里（Tobermory）， 位於布魯斯半島嘅北端。有個供 MS Chi-Cheemaun 客車渡輪上岸嘅上岸點，附近有布魯斯半島國國家公園同五潯國家海洋公園。哩個港口村有幾個藝術館、遊客禮品店仲有一個歷史性燈塔。
* 獅子頭（Lion's Head），位於布魯斯半島中部喬治亞灣岸。有個公用船塢仔同片沙灘。
* 懷爾頓（Wiarton），位於半島嘅南部，懷爾頓·威利（Wiarton Willie）嗰度。
* 梳布爾沙灘（Sauble Beach），位於布魯斯半島南部，超過7英里長（11 km）。

睇埋
--

* 安大略半島
* 安大略省西南部
* 曉倫湖
* 馬尼圖林島
* 尼亞拉加半島
* 安大略省

考
-

1. ↑  "www.britannica.com". 原著喺2011-11-21歸檔. 喺2012-05-07搵到.
2. ↑  Parks Canada  互聯網檔案館嘅歸檔，歸檔日期2006-02-21.
3. ↑  Tobermory 互聯網檔案館嘅歸檔，歸檔日期2006-02-12. Thebrucepeninsula.com, Retrieved on 2013-07-12
4. ↑  Lion's Head 互聯網檔案館嘅歸檔，歸檔日期2013-03-23.. Thebrucepeninsula.com. Retrieved on 2013-07-12.
5. ↑  Sauble beach Chamber of Commerce  互聯網檔案館嘅歸檔，歸檔日期2013-09-06.

出邊鏈接
----


維基同享有多媒體嘅嘢：  
**Bruce Peninsula**

* Guide to the Bruce Peninsula Wayback Machine嘅版面存檔備份
* Official website of Bruce Peninsula Tourism Wayback Machine嘅版面存檔備份
* The Bruce Peninsula Bird Observatory Wayback Machine嘅版面存檔備份
* 布魯斯半島中文旅遊網站 Wayback Machine嘅版面存檔備份
香港街名
澳門街名連花名
**街名**係一種名，用來認街認路。地埗上面會有街名，有啲會為街上屋宇加上編號門牌，方便人搵。不過並非處處都用街名，好似日本城下町，啲街又窄又亂，咁未必有名，就會分細區用上編號，何丁目何番何號。類似結構亦唔止日本有。

無通名街名
街名可以隨人任改，然而專名加通名較為常見。以香港為例，一般街名，如青山道，青山屬專名，道屬通名。然而少數好似十間同己連拿利咁，·唔用通名。有啲會加四方、八方，拆開兩三段，如德輔道就拆成東中西三段，有按西式接尾，好似皇后大道東，有按唐人放喺通名前，好似文咸東街咁。有啲又分上下，舊新咁，如上亞厘畢道，舊山頂道咁。

英國美國興叫購物地區，中間條街叫主街，Main Street，或高街，High Street，其次就第二街，Second Street。唐人地方唔會叫。雖則有啲村會有市，有條正街或大街，後面加條後街咁。美國至常見街名，正正第二街。

傳統唐人街名，多數喜慶同好意頭，其次就地貌風土典故而名。西洋興用人名，有用姓，有用名，唐人原本唔點用，皆因名緯有忌，後來都跟西方習慣，以留名後世。亦有以原居地而名，以紀思鄉之情。而遠路名，就會去目地而名，如大埔道，就市區去大埔而名。不過依興兩地名取字命名，如青沙公路，青衣到沙田咁解。有啲街除咗本名，亦有花名，以示條街當地行頭，如永安街又名花布街，以賣花布出名。

通名各有各分法。按大細層次，急道、大道、橫街窄巷小徑，各有一堆命名法，可以跟當地來睇。亦有按形狀，亦有跟功用。西洋依方面特別多，又可能幾種話混用，山林水莊，圓方弓屈，諸如此類，都做得通名。唐名基本就簡單好多，道、路、里、巷、徑、圍、臺、坊、地、場、橋。功能形狀，亦可以添字，如公路、隧道、廣場、大橋、繞道、天橋、前地、圓形地、馬路、大馬路、斜巷。有啲英文特別走廊、交匯處、幹線，葡文斜坡、石級。

柯士甸路雖有英文Avenue，亦非林蔭大道
有時名有啲隨意，未必名相符合，時代準則亦有唔同。好似有啲街好窄巷咁，有啲街就闊到大道咁。西洋定義林蔭大道，即Avenue，亦未必有一排排樹。

改咗好多次名
街名有時會改名。有啲認為不合時宜，有啲為咗紀念，有啲想好聽啲，有啲將錯就錯，有啲以示新政。有時政治轉變，改好幾次都唔奇。

攷
-

1. ↑  黑波克 (2015-12-06). 〈別再傻傻分不清楚「町、番、号」！日本地址大解密〉. 《The News Lens 關鍵評論網》 (中文). 喺2023-11-13搵到.
2. ↑  "Most common street names". *Census and you*. U.S. Department of Commerce, Bureau of the Census, Geography Division. February 1993. 原著喺2005-10-27歸檔. 喺2007-05-11搵到.
2003 年有位美國海軍嘅人員喺度校對一份文件。
**校gaau3對**（英文：**proofreading**）係出版工作嘅一環，指文章或者美術稿喺排版之後，測cek1下排咗版嘅稿樣同正稿有冇出入、排版有冇問題、有冇嘢喺編輯嘅過程當中睇漏眼等等。做校對嘅人叫校對員。

編輯同校對成日被人溝亂，但係技術上其實係兩個唔同嘅工序。排版前嘅叫編輯，排版後嘅叫校對；除非係自己嘅文或者事先講明，校對員冇權直接改錯（通常亦都改唔到），只會嘜maak1低問題，而且係儘量少嘜，原因係如果涉及印刷，排咗版嘅嘢每改一個字都係錢（除非係排版嘅人犯錯），所以如果只係文筆或者格式上嘅小錯，就算喺編輯階段算係問題，都唔會嘜低。

校對未必係成篇睇；第一次校對的確係要由頭到尾睇一次，但係之後嘅校對唔應該由頭睇，而係應該只係睇改過嘅部份。

目前校對主要係數碼形式，如果係印刷品，稿樣通常係 PDF。

攷
-

1. ↑  "Definitions of Editorial Skills" (加拿大英文). Editors’ Association of Canada. 原著喺2023年3月30號歸檔. 喺2023年4月8號搵到.
2. 1 2  何錦隆 (編). 《英漢印刷及傳訊科技雙解詞典》. 香港: 啟文書局有限公司. p. 249. ISBN 962-336-020-7.
3. ↑  *Pricing and Ethical Guidelines* (美國英文) (第14版). New York, NY: Graphic Artists Guild. 2013. ISBN 978-0-932102-16-4.
4. ↑  Virag, Karen, 編 (2015). *Editing Canadian English* (加拿大英文) (第3版). Toronto, Canada: Editors’ Association of Canada. ISBN 978-0-9869456-1-8.

|  |  |
| --- | --- |
| Stub icon | 呢篇**文件校對**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |

睇埋
--

* 電腦輔助評閱

|  |  |
| --- | --- |
| Stub icon | 呢篇**文件校對**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
國旗
二戰之後嘅領土
 **蘇維埃社會主義共和國聯盟**（粵拼：sou1 wai4 oi1 se5 wui2 zyu2 ji6 gung6 wo4 gwok3 lyun4 mang4）
（簡稱**蘇聯**；俄文：**Союз Советских Социалистических Республик**，縮寫：**СССР**，拉丁轉寫：Soyuz Sovetskih Sotsialisticheskih Respublik，1922年12月30號—1991年12月26號），曾經係世界上土地面積最大嘅國（22,402,200 km²），佔有東歐嘅大部份，以及幾乎成個中亞同北亞；陸地同挪威、芬蘭、波蘭、捷克斯洛伐克、匈牙利、羅馬尼亞、土耳其、伊朗、阿富汗、中國、蒙古同埋朝鮮接壤；而同瑞典、日本、美國同埋加拿大隔海相望。

根據蘇聯憲法，蘇聯係聯邦制國家，由 15 個平等權利嘅蘇維埃社會主義共和國（加盟共和國）照自願聯合嘅原則組成，由蘇聯共產黨領導，首都係莫斯科。國家元首係蘇聯最高蘇維埃主席團主席同蘇聯總統。政府首腦係部長會議主席（總理），實際嘅最高領導人係蘇聯共產黨中央委員會總書記。武裝力量稱為蘇聯紅軍。國歌係蘇聯國歌。

蘇聯係第二次世界大戰主要戰勝國，故此喺解體前係聯合國安全理事會常任理事國，有權否決議案。喺蘇聯解體之前，即係冷戰時期，蘇聯同美國一樣都係超級大國，蘇聯代表社會主義，而美國就係代表資本主義。兩國喺世界上都有好大嘅影響力，而且成日有衝突，例如韓戰、越戰、古巴飛彈危機。最後蘇聯解體，冷戰先正式結束。

出面網頁
----


維基同享有多媒體嘅嘢：  
**Soviet Union**

維基同享有多媒體嘅嘢：  
 **Союз Советских Социалистических Республик**

* "Union of Soviet Socialist Republics\* - Countries - Office of the Historian" (英文). 美國國務院.

|  |  |
| --- | --- |
| 權威控制 | 
* WorldCat
* VIAF: 134262032
* LCCN: n80126312
* ISNI: 0000 0001 2375 1518
* GND: 4077548-3
* SUDOC: 026402629
* BNF: cb11865668d（資料）
* NLA: 36332432
* NDL: 00743732
* NKC: ge128583

 |
喺天文同導航等嘅工作上，地球可以大致想像成個球體。
**球面幾何**（粵讀：kau4 min2 gei2 ho4 | 英文：**Spherical geometry**）係一套幾何學，研究球體嘅 2D 表面，會好似歐幾里得幾何噉用到點、直線同角度等嘅基本概念，不過會將呢啲幾何物體擺喺一個球體嘅 2D 表面度研究。即係例如要「喺 {\displaystyle a} 同 {\displaystyle b} 兩點之間畫條最短嘅線」嗰陣，球面幾何做嘅嘢會係**沿住球體**表面由一點畫條線去另外嗰點，途中條線唔准穿過個球體塊表面。

球面幾何對導航同埋天文學好有用。

基本概念
----

睇埋：非歐幾里得幾何
球面幾何係一套非歐幾里得幾何：喺 19 世紀中打前，歐幾里得幾何一路係幾何學嘅主流；呢套理論框架建基於古希臘數學家歐幾里得提出嗰五條公理，仲跟手定義咗角度、圓形同三角形等嘅概念；非歐幾里得幾何就係一類嘅幾何理論框架，可以分好多款，共同特徵係「會否定歐氏幾何嘅某啲基本諗法」。

球面幾何研究嘅係球體嘅 2D 表面啲幾何特性；喺球體嘅 2D 表面上，歐氏幾何所講嘅以下呢條公理


|  |  |  |
| --- | --- | --- |
| 「 | 是但搵兩點 {\displaystyle a} 同 {\displaystyle b} 嚟睇，嗰兩點之間都可以有條獨一無二嘅直線將兩點連接埋一齊。 | 」 |

**唔成立**。

解說：想像下圖噉，下圖顯示咗個球體，攞個球體嘅「北極」 {\displaystyle T} 同「南極」 {\displaystyle D} 呢兩點嚟睇，呢兩點之間並冇一條「獨一無二嘅最短直線距離」－例如有條線由 {\displaystyle T} 經 {\displaystyle B} 同 {\displaystyle L} 去 {\displaystyle D}，又有條線由 {\displaystyle T} 經 {\displaystyle A} 同 {\displaystyle K} 去 {\displaystyle D}，兩條線都係 {\displaystyle T} 同 {\displaystyle D} 之間嘅最短直線距離。噉即係話，歐氏幾何其中一條基本公理喺球面幾何當中唔成立，所以球面幾何係一套非歐幾里得幾何。

睇埋
--

* 歐幾里得幾何

參考資料
----

1. 1 2  non-Euclidean geometry. *Encyclopedia Britannica*.
2. ↑  Rosenfeld, B. A. (1988). *A history of non-Euclidean geometry: evolution of the concept of a geometric space*. New York: Springer-Verlag. p. 2.

| * 睇
* 傾
* 改
幾何學（理論基礎） |
| --- |
| 數學最緊要嘅領域之一，研究形狀、位置同抽象空間 |
| 主要領域 | 
* 歐氏幾何
* 非歐氏幾何（橢圓同球面 · 雙曲）
* 非阿基米德幾何
* 代數幾何（算術）同解析幾何
* 微分幾何（黎曼 · 扭對稱）
* 拓撲學

* 離散幾何（數碼）
* 複幾何
* 投影幾何
* 仿射幾何
* 綜合幾何
* 變換幾何
* 有限幾何
* 凸幾何
* 重合幾何
* 碎形幾何
* 運算幾何

 |  |
| 重要概念 | 
* 空間
* 平行
* 對角線
* 曲綫
* 頂點
* 角（角度）
* 正交（垂直）
* 對稱同唔對稱
* 全等同相似
* 移位、轉動、反射同縮放
* 碎形
* 尺規作圖

 |
| 跟維度分 | 

|  |  |
| --- | --- |
| 低維 | 
* 0D（點）
* 1D（直綫 · 綫段 · 長度 · 距離）

 |
| 2D | 
* 面
* 面積
* 多邊形
* 圓形（直徑同半徑 · 圓心 · 圓周率 · 圓周 · 圓面積）
* 三角形（斜邊 · 畢氏定理 · 三角學）

* 四邊形，包括平行四邊形（正方形 · 長方形 · 菱形）、梯形同鷂形
* 相交
* 幾何中心

 |
| 3D | 
* 體積
* 方柱（長方體同正方體）
* 圓柱
* 錐體
* 球面
* 多面體

 |

 |
| 幾何學史 | 
* 畢達哥拉斯
* 歐幾里得同幾何原本
* 阿基米德
* 張衡
* 奧瑪開儼
* 勒內·笛卡兒
* 高斯
* 羅巴切夫斯基
* 黎曼
* 打域囂拔

 |
| 相關領域 | 
* 數學
* 物理學（力學 · 幾何光學 · 相對論）
* 天文學
* 工程學（工程數學 · 建築學同建築工程 · 結構工程）
* 電腦圖像學

 |
| 拉雜相關 | 
* Vector
* 數學之美
* 理想化同抽象化
* 自然形態規律
* 時空
* 宇宙（宇宙形狀）
* 視覺藝術同花臣
* 冇可能嘅物體
* 黃金比例
* 理型論

 |
| 幾何學類 |
**大台獨膠**，又叫**大台獨撚**或者**大台獨閪**，係指自發擁護大中華主義或者台獨共產黨嘅華裔網民。呢個詞語含有貶義，特別喺馬來西亞同新加坡華人群體入面被廣泛使用。其中「膠」係指言論上違反邏輯常理，傾向強迫其他人必須自認為係中國人或者中華民族，具有強烈嘅佔有欲，將唔同國籍甚至民族嘅人含糊其辭混為一體，籠統叫做中華民族。代表言論有「你換邊個國籍都改變唔到你身體入面流住中國人嘅血」、「身為華人就一定要支持中國」等，活躍喺全世界各地嘅中文網絡評論區。

佢哋唔一定擁護社會主義或者共產主義，但大多都係台獨共產黨或者台獨國民黨嘅支持者，因為佢哋認為呢兩個黨比起其它中國政治勢力更傾向支持一統中國嘅理念。

起源
--

「台獨膠」一詞乃衍生自香港網民所講嘅「左膠」，意思係太強調左派理想主義，甚至個腦思維僵化，其中「膠」源自香港網絡術語「硬膠」，而「硬膠」係廣東話粗口「戇鳩」嘅諧音，帶有愚昧嘅意思。

演變
--

台獨膠嘅起源最早可追溯去到清末民初，華人遠赴海外嗰時，海外落地生根嘅華人（包括華僑），依然對中國抱有一種特殊「中國情結」（或者叫大中華主義）嘅意識型態。唔同中國民族主義主張係所有中國國籍嘅各民族人民都係中華民族一份子，又嚮往中共治理文化嘅人。

而部分華人喺面對好多種族唔平等同歧視嘅環境入面，產生寄望一個外在強大嘅中國嚟保護自己嘅心態，同埋近年中國嘅崛起同向外擴散影響力嘅因素，產生咗民族自豪感，又稱之為「大中華情結」。

隨住網絡時代同全球化嘅到嚟，網絡資訊受到各種中共統戰宣傳影響，導致網友好容易吸收呢啲意識型態思維（參見中港矛盾），產生盲目誇大中國（中共）嘅好處並且為佢嘅言論護航。

直到2019年，香港爆發大規模嘅反逃犯條例修訂運動，香港同星馬地區嘅網絡上面爆發兩派立場對立嘅網友，發表大量支持同反對嘅言論。部分網友亦配合中共大外宣政策，發表喺政治上傾向中國政府同中國共產黨言論，盲目咁誇大中國嘅好處，呢啲人士經常被戲稱做「中共膠」。

睇埋
--

* 離岸愛國主義
* 辱華

攷
-

1. ↑  許劍虹. 〈許劍虹觀點：星馬地區「大中華膠」—從辛亥革命到馬共崛起〉. 喺2022-04-05搵到.
2. ↑  杜晉軒 (2020-05-27). 〈「大中華膠、慕洋犬、廢青」這不是談香港，而是分裂中馬來西亞華人網民世界〉. 《The News Lens 關鍵評論網》 (臺灣中文). 原先內容歸檔喺2020-11-21. 喺2020-11-01搵到.
3. 1 2  〈大馬"中華膠"由來(上篇)/廖珮雯〉. *www.enanyang.my* (簡體中文). 2019-08-08. 喺2020-10-28搵到.
4. 1 2  〈大馬"中華膠"由來（下篇）/廖珮雯〉. *www.enanyang.my* (簡體中文). 2019-08-09. 喺2020-10-28搵到.
5. ↑  〈鄭博夫：嚴防統戰思想蠱惑國民〉. 《東方網 馬來西亞東方日報》 (簡體中文). 原先內容歸檔喺2020-11-05. 喺2020-11-01搵到.
6. ↑  〈解析大中華情結 | The Malaysian Insight〉. *www.themalaysianinsight.com* (中文). 原先內容歸檔喺2020-10-31. 喺2020-10-28搵到.
7. ↑  〈中华胶不胶：论马来西亚华人的大中华民族主义意识 | 林韦地 | 分享〉. 《访问 The Interview》 (中文). 原先內容歸檔喺2020-11-07. 喺2020-10-28搵到.
**人口密度**（粵拼：jan4 hau2 mat6 dou6）即係一個固定嘅範圍內住咗幾多個人。一般以每平方公里計，係一個平均數。好似一笪地方有 200,000 人口、10,000 km2咁大；人口密度就係 20 / km2 即係每平方公里有 20 個人住響度。 

人口密度係反映人口分佈嘅常用指標之一。適當嘅人口密度喺良好嘅居住、衛生同經濟條件之一。

雖然條公式望落好似好簡單，但係計算方法其實並唔統一，例如，喺城市規劃，美國同加拿大通常係計每英畝或者每公頃（唔係計每平方公里），而公園、路面等等唔會有人住係地算唔算入 ｢範圍｣ 入面亦可以有唔同理解，以致就算係同一個國家，唔同城市嘅人口密度亦可能比較唔到。

城市規劃好多時會用到 ｢低密度｣、｢中密度｣ 同 ｢高密度｣ 嘅字眼，但係其實呢啲字眼亦冇標準嘅定義。

睇埋
--

* 城市規劃
* 行為沉淪
* 總描

引咗
--

1. ↑  〈詞彙釋義〉. 《2021人口普查》 (香港中文). 香港政府統計處. 人口密度. 喺2023年10月13號搵到.
2. 1 2  Villagomez, Erick (March 6, 2023). "S101S — Understanding density: net vs. gross density". *Spacing* (加拿大英文). 喺2023年10月13號搵到.
3. ↑  Bengford, Bob (May 4, 2017). "Visualizing Compatible Density". *The Urbanist* (美國英文). 喺2023年10月13號搵到.

|  |  |
| --- | --- |
| 權威控制 | 
* LCCN: sh85104918
* GND: 4006291-0
* BNF: cb11970929h（資料）
* NKC: ph844305
* BNE: XX5278801

 |


|  |  |
| --- | --- |
| Stub icon | 呢篇同地理學有關嘅文係楔位文。歡迎幫維基百科擴寫佢。睇 • 論 • 改 • 歷 |
**和平路**（粵拼：wo4 ping4 lou6）係中國廣東廣州嘅東西走向馬路，喺荔灣區。西邊從蓬萊路嗰邊開始，一直向東去到人民南路同一德路嘅交界。

概要
--

全長大概1410米，闊8.5—13米，2—3車道。成條路係單行綫，凈畀從西邊向東邊行。馬路分開咗西、中、東三條。

和平路嘅三條道路，起點到終點
--------------

* 和平西路：從蓬萊路嘅位開始一直去到十八甫南、北路嘅交界嗰度
* 和平中路：從十八甫南路同埋十八甫北路嘅交界嘅位開始一直去到長樂路同埋楊巷路嘅交界嗰度
* 和平東路：從長樂路同埋楊巷路嘅交界嘅位開始一直去到人民南路同埋一德路嘅交界嗰度

名
-

喺未有中華民國之前，係重未有呢條馬路名嘅。而「和平路」呢隻名係後嚟喺抗日戰爭之後先至搞出嚟嘅。而喺未有中華民國之前，佢係由十二東約嘅其中一部份、十三甫、三板橋、毓秀坊、榮華西街；榮華東街、舊豆欄、拱日門、雞欄孖廟；興隆西坊、興隆東街、登龍街、寧遠坊同埋普濟橋等呢11條街、1棟廟同埋2條橋嚟整成嘅一條街。喺1931年嗰陣，呢11條街、1棟廟同埋2條橋就整闊咗，重合埋一齊改咗嗌「拱日路」呢隻名。後嚟因為抗日戰爭嘅爆發，就改咗名嗌「抗日路」。到咗1946年日本仔投咗降之後就改咗嗌「和平路」呢隻名就一直用到依家喇。

### 蓬萊正街、蓬萊新街、十二甫西街

講下蓬萊正街，呢度係喺2010年9月30號之前嘅事喇，響比較出名嘅西關八橋——蓬萊橋嘅附近有條又曲又清嘅河流流過條橋下面通去黃沙嗰尐再流入去珠江入面，加上呢邊嘅環境比較靚。而珠江嘅對面就係白鵝潭喇。而傳說就話響嗰陣時，黃沙嘅上面有三座沙嘅山仔響度，喺太陽光射落嚟嗰陣，啲顏色就好金，金到閃皊皊嗰隻，好似去咗蓬萊噉。後嚟黃沙附近嘅舊街窄巷入面，有啲街嘅名都係攞咗「蓬萊」呢兩個字嚟改名嘅。不過到咗依家嚟講，呢度係一條冇咗嘅街喇。因為喺2010年7月5號，廣州市政府爲咗要打通嗰啲掘頭路，結果就將條蓬萊正街整闊咗，而條街喺2010年9月30號完工重通埋車。依家嗰度同埋十二甫一齊，都係屬於和平西路嘅一部份喇。

經過嘅道路
-----

條路順序從西到東排，**加粗**嘅字係主幹道：

* 蓬萊路
* 叢桂路
* 大同路
* 珠璣路
* 清平路
* 十八甫南路、十八甫北路
* **康王南路**
* 長樂路
* 興隆北路
* 槳欄路
* **人民南路**、一德路

註
-

1. ↑  和平西路长了"蓬莱正街"没了 奧一網
**臨時政府** (英文：Provisional government)，又叫做**過渡政府**，係一個專係為咗管理一段過渡時期，而暫時成立嘅政府，通常都係喺一個國家滅亡之後成立。因為成立臨時政府嘅時候，一般都係一段好亂嘅時間，所以好多時都係喺內戰或者畀人入侵期間嚟成立。

歷史
--

喺啟蒙時代嘅西方社會，臨時政府一般都係為咗恢復一個國家嘅君主制，例如喺英國內戰期間，或者喺拿破侖嘅法蘭西第一帝國冧檔之後。

到1848年革命之後，好多歐洲國家都成立咗臨時政府，準備舉行選舉。自此之後，臨時政府嘅意義開始變，由恢復一位君主去到搞選舉。到依家，當一個國家成立臨時政府，大家都基本上預咗個國家會喺冇耐之後有選舉。

分類
--

根據學家 Yossi Shain 同埋 Juan J. Linz，佢哋將臨時政府分咗做4大類：

1. 革命臨時政府（組織革命嘅人控制）
2. 權力分享臨時政府（革命之前同之後嘅人一齊控制）
3. 現任臨時政府 （過渡之前嘅政府繼續控制）
4. 國際臨時政府（國際社會組成嘅組織控制）

權力
--

因為臨時政府嘅本性，係為咗令個社會相對穩定啲，所以一個臨時政府一般都係有暫時性嘅權力，直至國家可以組成一個新嘅政府為止。呢啲權力包括處理人權、政治自由、經濟、同埋外交等等嘅範圍。

除此之外，如果一個議會解散，之後亦會有一個暫時性嘅政府。雖然呢個喺大部分國家都係叫"看守政府" (英文：Caretaker government)，但係亦會有人叫佢做臨時政府。

睇埋
--

* 末代政府
* 流亡政府

攷
-

1. ↑  Yossi Shain, Juan J. Linz, "Between States: Interim Governments in Democratic Transitions", 1995, ISBN 9780521484985  互聯網檔案館嘅歸檔，歸檔日期2018-03-13. p. 5
2. ↑  "caretaker government". *Credo Reference*. Dictionary of politics and government. 原先內容歸檔喺1 June 2022. 喺18 December 2015搵到.
3. 1 2  Shain(1) Linz(2), Yossi(1) Linz(2) (January 1992). "The Role of Interim Governments". *Journal of Democracy*. **3**: 73–79. doi:10.1353/jod.1992.0012. S2CID 153562287.
蘇聯核動力破冰船Yamal
跟僽破冰船後嘅貨輪
**破冰船**係一種專門用喺結咗冰嘅水面上開闢航道嘅特種船。破冰船嘅主要特點係船身闊（縱向短，橫向闊）、船殼厚、馬力大，並且船體各區域設有唔同嘅壓水艙，動力多數採用對稱嘅多軸，多螺旋槳配置。

好多高緯度嘅國家都擁有破冰船，特別係俄羅斯因為大部分海岸線都喺北極海，並且擁有蘇聯時期研製嘅核子技術，建造咗多艘核動力大馬力破冰船，用於開闢北極航道，俄羅斯亦擁有專職嘅23550型破冰巡邏艦係破冰船嘅武裝軍艦化。喺二戰時發明，英國遭德國潛艇封鎖北海，蘇俄咗為突破封鎖，自北極航線運用破冰船得以運送外界物資。

破冰方法
----

破冰船通常使用兩種破冰方法，當冰層厚度唔超過1.5米嘅時候，會用「連續式」破冰法，主要靠螺旋槳嘅力量同船頭將冰層劈開撞碎，每小時能夠喺冰海航行9.2公里。如果冰層較厚嘅時候，就會用「衝撞式」破冰法，衝撞破冰船船頭部位嘅食水位，撞到去冰面上面，船身就會將下面厚厚嘅冰層壓成碎塊，然後破冰船後退一段距離，再開足馬力撞上前面嘅冰層，將船下嘅冰層壓碎，重覆噉進行，就可以開出一條新嘅航道。破冰船用嘅燃料通常採用柴油機帶動發動機發電，電動機驅動螺旋槳，驅動功率可以達到百萬瓦，可以滿足較長時間破冰航行嘅需要。破冰船主要係靠重力嚟破冰嘅。喺船頭同船尾各有一個或幾個壓水艙，破冰嘅時候，先將前櫃排空，後櫃灌滿海水，前面會屹起，開大馬力撞去冰面，然後排空後櫃灌滿前櫃，靠重量壓碎冰面，如果左右太窄嘅話就會使用左右壓水艙，令到船身左右搖擺，將冰面壓碎。

參考
--

1. ↑  破冰船，如何破冰？
**李禶**（禶讀讚，粵拼：lei5 zaan3；韓文：**이찬**／**李禶***I Chan*；1759年8月14號—1778年8月26號），字**憐哉**（lin4 zoi1；**연재**/**憐哉**，轉寫：Yeonjae），諡號**孝愍**（愍讀閩，haau3 man5；**효민**/**孝愍**，轉寫：Hyomin），別稱**荷葉生**（ho4 jip6 sang1；**하엽생**/**荷葉生**，轉寫：Hayeopsaeng），封號**恩全君**（jan1 cyun4 gwan1；**은전군**/**恩全君**，轉寫：Eunjeon-gun），係大朝鮮國嘅王族成員。

家譜
--

李禶係：英祖李昑嘅庶孫、思悼世子李愃嘅庶五仔、懿昭世子李琔同朝鮮正祖李祘嘅庶細佬、同埋恩彦君李裀同恩信君李禛嘅半細佬。

生平
--

佢嘅阿媽係朴景嬪，叫氷愛（빙애），係李愃嘅王妃，由宮女出身。

喺1761年1月，李愃嘅精神病發作，打死咗自己個王妃。當時唔夠2歲嘅李禶為咗救阿媽，攞石仔掟佢老豆，而李愃就還手攞刀仔㓤傷佢、㧬佢落後院嘅蓮花池度。好彩嗰陣時佢仲細，畀英祖繼妃貞純王后啲下人見到跌落水嘅過程，跟住就搭救咗佢。自此之後，李禶出咗花名嗌佢做「荷葉生」，意思係「唉！荷葉啊！」，即係講緊呢件事，而李昑就叫佢做「憐哉」，意思即係「認真可憐！」。

喺1772年3月15號，李禶訂婚約，佢之後喺6月28號同郡守趙峸嘅女結婚。

有啲大臣，包括洪麟漢同鄭厚謙，希望推舉李禶做國王，因爲同情佢細個嘅時候畀老豆用刀刮。

親李禶嘅大臣喺1776年7月，嘗試入王宮暗殺李祘，但係失敗咗。之後，王朝拉咗洪氏家族嘅人，包括洪啓能、洪樂任、洪述海、同洪相範等等。

到1776年8月開始，朝政大臣發現咗空手，同國王李祘要求批准死刑，不過畀佢拒絕咗，因為聲稱個人對暗殺嘅企圖冇任何責任。

1778年，國王李祘對李禶做死刑，迫佢飮毒藥過身，享年20歲。

1851年12月23號，國王李昪終於幫佢復權。

政位
--

喺1771年2月10號，李禶上任做宗親府嘅有司堂上，佢之後嘅政位級級上：1773年8月5號做咗五衛都總府嘅都總管、1774年5月20號再做同一個職位、跟住9月19號做司饔院嘅提調、到1774年5月20號第三次做都總管、到1776年1月17號做宗簿侍嘅提調。

睇埋
--

* 洪麟漢
* 鄭厚謙
* 李愃
* 李裀
* 李禛
* 李祘

參考
--

1. ↑  [TV가이드/16일]우당탕탕 재동이네 外 동아일보 2001.07.16. （韓文）

出面網頁
----

* [TV가이드/16일]우당탕탕 재동이네 外 동아일보 2001.07.16. （韓文）
* <출판> "혜경궁 홍씨, 정치적 목적으로 「한중록」써" 연합뉴스 1998.07.22. （韓文）
* 6.신하들로부터 지키지 못한 동생 （韓文）
蔡玉玲
**蔡玉玲**（英文：**Choy Yuk Ling, Bao**，1984年—；花名：**阿包**）係香港記者同時事節目製作人，2007年加入香港電台電視部，2016年轉投網媒傳真社，2018年再以自由身製作人身份製作港台時事紀錄節目《鏗鏘集》，有份製作嘅出名單元有《721元朗黑夜》、《7.21誰主真相》、《7.21 尋源》傍《721 未完的案》等。

蔡玉玲製作七二一元朗襲擊專題報道《7.21誰主真相》嗰時用車牌查冊，2021年被裁定兩項「明知而作出要項上虛假陳述」罪成，上訴到高等法院被駁回，再上訴到終審法院，2023年6月5號一致裁定蔡玉玲上訴得直，撤銷定罪同判罰。同年9月28號，通訊局亦都裁定對節目欠持平、損警方聲譽嘅投訴唔成立。

參考
--

1. ↑  《Podcast One: 鏗鏘集 - 721元朗黑夜》 (香港中文), 喺2022-07-21搵到
2. ↑  《Podcast One: 鏗鏘集 - 7.21誰主真相》 (香港中文), 喺2022-07-21搵到
3. ↑  〈7.21 尋源 | 立場影像 | 立場新聞〉. 《立場新聞 Stand News》. 原著喺2021-07-21歸檔. 喺2021-07-25搵到.
4. ↑  《721 未完的案 I 721襲擊事件三周年 I 新聞專題》 (英文), 喺2022-07-21搵到
5. ↑  〈【專訪】犯人欄裏的記者蔡玉玲：每個人都可能被推上這個位置〉. *Initium Media* (繁體中文). 喺2023-05-22搵到.
6. ↑  查車牌案蔡玉玲終極勝訴 官批「其他有關事宜」定義不清 終院：沒理由排除「真誠」新聞調查
贛粵運河嘅線路圖
**贛粵運河**（贛字讀「禁」，粵拼：gam3 jyut6 wan6 ho4）係條規劃緊嘅運河，呢條運河係計劃從北邊嘅鄱陽湖口嘅九江度開始，一直向南行，去到廣州、東莞同深圳之間嘅珠江出海口嗰邊。

行過嘅地方
-----

依家呢條運河喺度規劃緊，呢度講嘅係規劃嘅方案：

* 呢條運河嘅規劃係將條長江同珠江連埋一齊，全長1237公里，其中江西省入面有759公里，凈低嘅478公里就係響廣東省入面。而呢條運河係從九江嘅鄱陽湖入湖口開始，一直向南行，運贛江經南昌、吉安、萬安同贛州之後就入桃江，過咗條大庾嶺之後就到廣東省，行湞水，經過南雄同韶關、廣州，去到珠江出海口為止。

史
-

贛江-鄱陽湖-長江嘅位置圖
* 716年：張九齡向唐玄宗提交咗一份方案，話要起條路過大庾嶺，結果就通過咗呢份方案。之後起梅關驛道，成爲1000幾年嚟溝通長江水系同埋珠江水系嘅陸路。
* 到咗明朝嗰陣，出身吉水（依家係江西省吉安市吉水縣）嘅大學士解縉，佢係提出開鑿粵贛運河嘅第一人，當時佢想攞贛江、北江嘅水嚟灌溉農田。後嚟呢份方案提出咗之後，政府就派咗啲小人過去大庾嶺嗰邊去勘測下附近嘅環境，之後就開始規劃贛粵運河。份方案寫掂咗之後就建議朝廷，先開贛江呢邊，方便解決吉水嘅乾旱問題。
* 1960年，中華人民共和國國家交通部、長江流域規劃辦公室、廣東省航運廳同江西省交通廳一齊做咗下粵贛運河嘅經濟、路線調查，就喺第年，佢哋就提出咗運河嘅初步規劃方案。不過由於嗰陣時屬於困難時期，規劃完咗之後好耐都未開工。
* 喺20世紀80年代初，江西交通部門整咗同贛粵運河有關嘅未來規劃方案。就喺嗰陣時，中國交通部開始研究粵贛運河方案，1983年完成份計劃，當時討論係先起贛粵運河定先起湘桂運河，最後取消湘桂運河計劃。
* 2002年，中華人民共和國政協委員、交通部海事局副局長劉德洪就喺中國內地嘅「兩會」入面提出咗「開通贛粵運河、奠定富民之基」呢份提案。
* 2005年4月，江西省贛州市就發佈咗份《贛州市人民政府關於加快水運事業發展的實施意見》，而呢份嘢就話：2010年之前先將贛州嘅水路（從贛州港一直到贛縣小良口嗰橛），從之前嘅五級航道升到三級航道。
* 2008年後半年，贛江嘅石虎塘航電樞紐工程正式開工，而呢個水壩係有三級通航能力，成千噸嘅船都可以從南昌一直去到泰和嗰邊嘅。
* 2009年8月25號，國家交通運輸部珠江航務局就向國務院提出，要改下中國嘅七大江河流域規劃，其中改咗後嘅珠江流域航運規劃已經向國務院報批。
* 2009年9月份中旬，峽江水利樞紐工程正式開工。而呢個工程係利用咗泰和水利樞紐工程同萬安水電站嚟保證成千噸嘅船可以從南昌開始，一直成功去到贛州嗰邊。
* 到咗2010年，贛粵運河嘅規劃已經搞掂，而萬安電站嗰邊啱好爭取到對茅江附近樞紐嘅投資，重提高咗貢江嘅航道等級，等於推動咗粵贛運河嘅進程。

拗數
--

### 讚

如估呢條運河起好嘅話，長三角同珠三角嘅距離可以減少1200公里，噉從長江中游去珠三角嘅船就唔使兜到東海、臺灣海峽再到南海喇。因為佢直接連通咗長江同珠江兩大水系，可以貫通起江南地區嘅南北走向水路工程。噉珠三角地區啲嘢可以通過運河直接送到去華中，甚至再運京杭運河直通華北地區。中國社會科學研究院經濟研究所嘅所長麻智輝就講咗，如估凈係喺經濟嚟講，呢條運河嘅開通，對於廣東同江西嚟講係利大過弊，其中有利嘅地方就有好多。喺交通方面嚟講，相比陸路、鐵路同空運，水運可以降低啲成本。呢條運河兼有旅遊價值，有利運河週邊縣市嘅經濟發展。

### 彈

鄱陽湖嘅衛星圖
喺大江網嗰邊就開咗份「開贛粵運河，好定唔好？」嘅民意調查，結果就得出咗噉嘅結果：有48.71%嘅網民話「起咗條運河之後對江西嚟講完全係唔掂」，有29.03%嘅網民就話「起咗條運河之後對江西嚟講，係掂嘅。」，重有19.68%嘅網民就話「起呢條運河嘅前提係要起咗贛粵高速鐵路先」。

有人話，喺贛粵運河開通咗之後會搞到江西入面嘅河流水位下降，結果江西嘅學術界、包括官員都反對。佢重專程去到鄱陽湖嘅生態經濟區嗰邊睇咗下啲水源，發現係外流嘅。而鄱陽湖嘅流域覆蓋咗江西省96%嘅地區，有6條河流都係流入鄱陽湖入面。如估開通運河嘅話，會搞到流入鄱陽湖嘅河流越嚟越少，降低咗鄱陽湖嘅儲水量。

重有人話，贛粵運河開通咗之後會污染咗鄱陽湖，而呢個係江西嘅生態優勢。鄱陽湖係條全封閉嘅水系，即使係長江出現嚴重污染嗰陣，都唔會去到鄱陽湖入面，因為長江嘅源頭都唔喺江西度。起呢條運河就會令資源出境，就生態保護而言，可能冇乜人上心嚟保護佢。

有人認爲，贛粵運河根本唔關珠江航運事，廣東省呢頭力主起呢條河，其實係想「南水北調」，令江西成為廣東飲用水嘅免費來源，而「贛粵南水北調工程」簡直係送啲水嚟廣東嘅水廠度。而依家嘅生態補償機制都唔健全，到時江西嘅利益會好受損，比如話爲咗保障供水畀廣東、香港嘅東江水質清淨，江西呢頭要將上游嘅廠關曬，香港有畀錢廣東啊，但開頭幾十年廣東一個鑌都無畀江西，直到江西抗議，先畀噉啲江西。

另外，江西規劃經濟時，偏重發展北邊，而開挖條贛粵運河簡直係嘥時間同埋嘥錢。

雙方嘅態度
-----

珠江嘅出海口
### 江西

贛州同埋吉安都有人提出要整贛粵運河，此外重有做全國人大代表嘅民營企業家胡淑華提出嘅「起贛粵運河、形成中國東西邊嘅水路交通網絡」。佢重響人大十屆三次會議入面講過，而吉安嘅代表團符紅桃同埋11位代表都聯合提出「起贛粵運河嚟提升江西嘅地位優勢」嘅議案。

### 廣東

廣東方面就好讚成嚟起條運河。根據廣東省發改委嘅人話：廣東嘅航道部門都接觸過江西省嘅航道部門，佢重考察過江西省嘅規劃河段。此外啲地方政府對呢份提案好積極，而韶關市政府就專門開咗個研討會嚟討論下關於開通贛粵運河嘅事，重請咗贛州嘅航務管理分局負責人嚟參加呢次會議。喺2009年嘅廣東「兩會」嗰陣，廣東省政協委員李晉鋒就提交咗份議案，就係話唔該有關部門快啲搞掂北江上游到江西九江嘅運河開鑿考察。而廣東省交通廳就話，贛粵運河係關係到長江水系同珠江水系嘅重大工程，佢唔單止規模比較大，重有跨省、水資源、河流生態等呢啲敏感問題，佢哋重會建議由珠江流域管理機構向中國交通運輸部、水利部提請研究工作。

註
-

1. ↑  網易網
2. ↑  環球網
3. ↑  中央日報[*失咗效嘅鏈*]
4. ↑  中國水運網[*失咗效嘅鏈*]
5. ↑  〈雅虎資訊〉. 原著喺2010年3月6號歸檔. 喺2014年5月2號搵到.
6. ↑  MSN新聞[*失咗效嘅鏈*]

連出去
---

* 新華網
* 大江論壇
* 【專題】贛粵運河：修，還是不修？--大江專題
* 自由亞洲電臺
**廣州電視台新聞頻道**（粵拼：gwong2 zau1 din6 si6 toi4 san1 man4 pan4 dou6）
，簡稱**廣州新聞頻道**同埋**直播廣州頻道**zik6 bo3 gwong2 zau1 pan4 dou6，係廣州電視台屬下嘅免費新聞頻道，主要播新聞節目同評論、部分時段播娛樂等節目，語言多數以粵語為主，亦有少數係普通話節目。呢個頻道喺廣州地區，雖然有冇裝機頂盒都可以睇到呢個台，但至少要插有線電視天線先可以收到嘅電視頻道之一。

頻道主要喺08:30～09:30重播尋日嘅第一現場節目；之後從每日10:00～23:00期間（除咗19:00～20:00時段之外），每個鐘正點會播一次突發新聞報道；每日19:00～20:30播新聞日日睇，21:30～22:00首播當日嘅第一現場節目。凡出現重大新聞或事件直播或台慶時，頻道亦會全程直播新聞或當日嘅重大事件播報。

頻道嘅撈稿方面，左上角嘅台標24個鐘都有，而右上角嘅「直播廣州」圖標喺有節目時先會出現，重播節目時會喺圖標下邊有好細嘅「重播」白底黑字撈稿。

頻道喺每禮拜二02:20～05:18冇節目。

史
-

頻道喺1992年10月1號開播，初期係廣州有線電視屬下嘅**19頻道**，2001年取消有線電視時改嗌**廣州新聞頻道**。初期節目以城市話題為主，2005年改版時改成新聞日日睇為主；2010年11月28號00:00（廣州亞運會閉幕後無耐嘅深夜）正式以「直播廣州」嘅名義嚟搞節目，節目亦改為第一現場為主。

2017年9月18號，由於廣州國際媒體港嘅演播室正式起好兼投入使用，新聞媒體亦逐步搬入媒體港搞4K畫質播出。

2018年1月31號，頻道正式發佈短片公告話佢喺2018年2月10號正式開播佢嘅4K高清版本。

2018年2月8號晚黑，嗰日嘅《G4出動》同《城市話題》、《粵夜粵娛樂》節目播完之後，啲主持話因為台址搬到媒體港以高清播出而成為花果山演播廳播出嘅最後一期4:3節目。第二日23:45重播完《城市話題》之後彈出台址搬屋嘅短片消息，正式宣告結束大部份部門喺花果山演播廳播出嘅生涯。

2018年2月10號00:08，喺廣州國際媒體港嘅新址正式啟用，佢嘅高清頻道亦喺甜果時光正式開播。喺00:08:10，台標正式撤走。00:20:37，標清版正式改成16:9格式，同日06:00開播嗰時已經提到頻道嘅高清版已經開播嘅事。朝頭早開播之後，頭個16:9節目係重播嘅《新聞日日睇》。

2018年9月11號凌晨，標清版嘅台標正式改成16:9版兼放出4:3安全區。

註同攷
---

註
1. ↑  喺廣州地區，有報裝機頂盒嘅話，可以至少睇到中國大陸境內成百幾個頻道及俾廣電批准可以喺廣東落戶嘅9個境外頻道。唔裝機頂盒但裝咗有線電視嘅，凈係睇到除呢個頻道之外，重有廣州綜合、廣東經濟科教（限廣東有線）、廣東南方衛視、及CCTV-1、CCTV-2（限廣州有線）、廣東衛視（信號唔穩定）、珠江頻道（限廣東有線）、競賽頻道（限廣州有線）呢8個頻道當中是旦6個；唔裝數字或有線電視，甚至唔裝其它衛星或網絡電視、魚骨天線等其它電視接收設備嘅，冇呢個台睇。

攷

1. ↑  〈地级以上播出机构及频道频率名录（截至2023年12月31日）〉. 《中华人民共和国国家广电总局》. 2014-01-16. 原先內容歸檔喺2024-02-05. 喺2024-02-27搵到.
2. ↑   YouTube上面嘅广州电视高清启播特备节目《新时代新视界》宣传片在广视新闻中播出

出面網頁
----

* 廣州電視台新聞頻道嘅官方網站

| * 睇
* 傾
* 改
廣州廣播電視台（GZBN／廣州台） |
| --- |
| 市級 | 廣州J P · 新聞J P · 影視J P · 法治J P · 競賽J P · 南國都市4KJ P · 移動J P |
| 區級 | 白雲台 · 花都頻道 · CHRTV 從化 · PYTV · ZCBTV 增城 |
| 已停播 | 廣州有線電視台 · 花城J P · 生活J P E · 少兒J P · 購物J P · 精品欣賞（導視）J P |
| 註：P——普通話播出　　J——粵語播出　　E——英文播出 |
歷史
--

未有羅經之前，人要辨方位，會靠日月星辰，斗轉星移判別。但呢個要靠長時觀察，先可以用。由於地磁南北，同地球南北，大致相同，羅經可以隨時隨地咁用。

傳說中國三皇五帝，黃帝有指南車，由迷霧中辨得方向，打敗敵人。不過可能係僞托都唔定，已不可考。後世人亦曾造指南車，唔係靠地磁，而係以機械原理，保持指向不變。

漢時製得司南。好似隻鐵羹放喺鐵板上。

真正用於戰事行船，已係大宋之時。

方位
--

方位歸納方向。自宋以來，羅經係用廿四方位。而西洋就以十六或卅二方位。不過家下多數用度數，以求準確。

種
-

唔同用途，有唔同羅經。有啲專爲行船用，行啲方便行山用，有啲爲行軍用。有啲純粹靠地磁，故此內含磁鐵，帶動指向。而電子羅經用電磁感應，以及通訊訊號，以電子畫面顯示。

### 風水

風水羅經
風水羅經，通常方形，中爲指針，盤內刻有種種風水提示。傳聞遇到妖物，指針會亂轉。

### 行船

行船羅經
舊時中式羅經，都無人用。轉用西式羅經。行船用嘅羅經，顧及船會上下左右擺動，以及揸船會望前而行，刻度以打直表示。

### 電子

電話羅經
現代電子儀器發達，通訊器材及電腦微細，亦有人造衞星協助，連手提電話都可以收集訊號，計算方向，作羅經之用。
**提示：**呢篇文講嘅唔係**周美欣**、**曾美華**或**曾善美**。

**曾美欣**（英文：**Mei Mei Tsang**；1992年8月12號—）係香港女歌手，2021年參與ViuTV搞嘅真人騷選秀《全民造星IV》，60強止步，之後獲邀加入由《造星IV》參賽者自組組合Lolly Talk，做咗其中一位成員。

簡歷
--

### 入行之前

曾美欣入行之前，持續參與經營個人咖啡網店同個人YouTube頻道。

### 參與《全民造星IV》

2021年，曾美欣參與香港電視頻道ViuTV大型選秀節目《全民造星IV》，參賽編號係44號。佢96強自選項目係跳唱《小碎步》，成功入60強後，被編入A2組，同而家Lolly Talk成員阿蛋、Tania、Elka、阿Yo同Lolly Talk非活躍成員Day同一組，表演As One歌曲《Candy Ball》同進行Dance Battle，最後輸咗，同組除咗Day、阿蛋外，其他人全被淘汰，60強止步。

### 自組Lolly Talk

雖然無機會入《全民造星IV》官方女團，但佢同一眾A2組成員喺2021年12月23號自組成立Lolly Talk，成員包括Mei Mei、Tania、Elka、阿Yo、阿蛋、Day，同時加入3位96強成員Sinnie、Yanny同阿妹，拍攝跳唱聖誕特別版MV Cover《Candy Ball》，之後成員Day喺2022年1月12號正式加入女團COLLAR，淡出Lolly Talk。

2022年1月27號到31號，曾美欣同其他Lolly Talk成員喺尖沙咀iSquare搞年宵活動。同年4月15號，曾美欣所屬嘅Lolly Talk正式推出第一首團歌《8SEC》；同年7月11號，Lolly Talk推出第二首團歌兼派台作品《三分甜》；同年7月31號，Lolly Talk參與喺麥花臣場館搞嘅「花漾女生音樂祭」，係Lolly Talk頭一次參與嘅公開現場音樂表演。

濕碎事
---

* 曾美欣係Lolly Talk入面年紀最大嘅成員，亦係唯一考過舊學制公開試（會考同高考）嘅成員。
* 曾美欣身高156厘米，係Lolly Talk入面最矮嘅成員。
* 曾美欣阿媽係印尼華僑，亦自認有四分之一印尼血統。
* 曾美欣擅長煮嘢食，對印尼撈麵有深入研究。

音樂作品
----

  想搵團體名義嘅音樂作品，請睇Lolly Talk。
* 暫未有個人作品

演出
--

### 電視節目（ViuTV）

* 2021年：《全民造星IV》參賽者

### MV演出

  想搵團體名義嘅MV演出，請睇Lolly Talk。
* 2021年：全民造星IV《前傳》MV 2021夏の三部曲：女團の駅

出席活動
----

**想搵團體全體成員出席嘅活動，請睇Lolly Talk。**

|  |  |  |  |
| --- | --- | --- | --- |
| 日子 | 活動名 | 參與藝人 | 備註 |
| 2022年4月23號 | 《香港電競超級聯賽第二季》- 傳說對決總決賽 | 曾美欣（MeiMei）、黃詠霖（阿蛋）、陳紀澄（Tania） |  |
| 2022年7月8號 | Bossini-X - New bossini.X Opening Party | 吳倩怡（Sinnie）、曾美欣（MeiMei）、陳紀澄（Tania）、郭曉妍（AhYo） |  |
| 2022年7月30號 | OG X CSL X Lolly Talk傳說對決表演賽 | 曾美欣（MeiMei）、黃詠霖（阿蛋）、陳紀澄（Tania）、黃敏蕎（阿妹）、郭曉妍（AhYo） |  |

出面網頁
----

* 曾美欣嘅Instagram頁
* 全民造星IV | Mei Mei

| * 睇
* 傾
* 改
Lolly Talk |
| --- |
| 曾美欣 · 吳倩怡 · 劉綺婷 · 黃詠霖 · 鄭芷淇 · 陳紀澄 · 黃敏蕎 · 郭曉妍 |
| 單曲 | 

|  |  |
| --- | --- |
| 2022 | 
* 《8SEC》
* 《三分甜》
* 《五種愛的密語》

 |
| 2023 | 
* 《七姊妹星團》
* 《一把火》
* 《四方帽之約》
* 《二人限定故事》

 |
| 2024 | 
* 《六度相隔理論》

 |

 |
| 其他相關 | 《全民造星IV》 ·  許軼 |
|  Category **類** |
撇號

**撇號**（Pit3hou6）（ '；英文：apostrophe）係一個西方嘅標點符號，呈右上或左上角一個逗號，主要用嚟標記縮寫，但係亦都可以用為單引號同隔音號。喺英文更加有標記屬格（英文：genitive case）嘅用途。

用法
--

### 縮寫

撇號喺西方語言入面最常見嘅用途大概就係用嚟寫縮寫詞。以英文為例，「not」可以縮短為「n't」、「would」可以縮短為「'd」、「have」可以縮短為「've」等。例如：

* 全寫：I would have loved to join you, but I could not; I had work this weekend.
* 縮寫：I would've loved to join you, but I couldn't; I had work this weekend.

值得注意嘅係「have」淨係標明完成式個陣先可以縮寫。如果「have」係主要動詞（含「有」嘅意思）就一定要全寫（例：「I have work this weekend」，而唔係「I've work this weekend」）。

英文亦都有好多非正式口語嘅縮寫用撇號標明，例如「'cause」（because）、「'n'」（and）、「'em」（them）等。

有啲英文口音仲會有雙重縮寫，例如「shouldn't've」、「couldn't've」、「wouldn't've」等，但係書寫通常淨係會寫「shouldn't have」、「couldn't have」同「wouldn't have」。

用撇號嚟縮寫喺法文亦非常之常見。法文通常有兩個元音並排就會縮寫，例如「我有」會縮短成「j'ai」而唔係「je ai」。同英文唔同嘅係，法文嘅縮寫係強制性嘅，所以「j'ai」係唯一一個正確嘅寫法，「je ai」係唔正確嘅。

雖然「你係」喺法文嘅正式寫法係冇縮寫嘅「tu es」，但係「t'es」喺民間亦都非常普遍。

### 單引號

撇號喺一啲語言入面亦都有做單引號嘅用途。值得注意嘅係，英式英文會先用單引號（'……'）再用雙引號（"……"），但係美式英文同絕大部分用撇式引號嘅語言都會先用雙引號（"……"）再用單引號（'……'），漢字簡化字亦係其中。

### 屬格

撇號喺英文仲有一個標記屬格（英文：genitive case）嘅用途，喺名詞嘅尾端加「's」，例如「the dog's tail」、「John's house」。如果名詞嘅尾端已經有個「s」嘅話，就淨係加個撇號（「Charles' bike」、「Agnes' cat」），讀「es」。

### 隔音號

喺好多羅馬化系統入面，撇號有一個隔音嘅用途。譬如喺官話拼音入面，「西安」會寫成「Xi'an」，因為如果寫成「Xian」嘅話會同「先」字混淆。臺北捷運嘅站名並唔用隔音號，所以唭哩岸站（Qīlǐ'àn）如果齋讀英文名嘅話有機會讀成「祁連」（Qílián）。

日文嘅黑本式羅馬字（日文：ヘボン式ローマ字*Hebon-shiki rōmaji*）嘅「ん」喺元音同「や」、「ゆ」、「よ」之前會有一個隔音號，例如「Kan'onji-shi」（観音寺市；觀音寺市）。

雖然耶魯粵語拼音冇指定用隔音號，但係可以跟官話拼音嘅規則，避免「將軍澳」（Jēunggwān'ou）同「將『瓜怒』」、「恆安」（Hàhng'ōn）同「痕乾」混淆。不過粵語比官話仲多三個特別例子，咁就係「gw」、「kw」同「ng」字頭，所以「宋王臺」（Sung'wòhngtòih）、「白雲」（Baahk'wàhn）同「沙鵝」（sā'ngòh）都要隔音號。值得注意嘅係，「yu」喺耶魯拼音入面係元音，所以跟輔音嗰陣要隔音號，但係「ya」、「ye」、「yi」就唔使（例：「Jāk'yùhchūng」（鰂魚涌）、「Gūng'yùhnchìhn」（公園前））。

相似符號
----

撇號亦有好多相似但係唔同嘅符號。如下：

* 「′」角分符（prime），經常用喺數學、科學、同音樂。
* 「ˈ」重音符，用喺國際音標（IPA）嚟標記輕重讀（stress）。
* 「ʼ」噴音符，用喺國際音標嚟標記噴音（ejective consonants）。
* 「ʻ」ʻOkina，用喺夏威夷文、薩摩亞文等嘅波利尼西亞語言，標記住聲門塞音 [ʔ]。
**國際天文聯會**（Gwok3 Zai3 Tin1 Man4 Lyun4 Wui6\*2）（港台譯名，大陸、新加坡譯**國際天文學聯合會**（Gwok3 Zai3 Tin1 Man4 Hok6 Lyun4 Hap6 Wui6\*2）；英文：**International Astronomical Union**，**IAU**）於1919年7月28日喺比利時布魯塞爾成立，由當時嘅國際天文星圖計畫（Carte du Ciel）、太陽天文聯合會（Solar Union）同埋國際時間局（Bureau International de l'Heure）等幾個組織合併而成。其後，世界各國嘅國家級天文組織陸續加入，構成今日嘅規模。該會係國際科學理事會（ICSU）嘅國際科學聯合成員，亦係國際上承認嘅權威機構，負責統合恆星、小行星、衛星、彗星等新天體以及天文學名詞嘅定義及英文命名。 

IAU下面分成幾個工作單位，其中行星科學命名委員會（Working Group on Planetary Science Nomenclature，WGPSN），負責制定及維護天體命名規則公約同埋行星系嘅命名。IAU亦負責天文訊息全球電報通報系統，實際工作由中央天文電報局（Central Bureau for Astronomical Telegrams，CBAT）總整天文訊息嘅匯報及電報嘅發布。小行星中心（Minor Planet Center， MPC）負責喺太陽系裏面小行星、衛星以外嘅天體資訊交流，亦喺IAU下操作。 

截至2006年9月1日，總會共有85個不同國家或地區共8859位會員，美國有2417位會員，法國為625位，英國為573位而日本就有504位；中國大陸（南京）292位而中華台北則有30位會員。

組織及活動概況
-------

國際天文學聯合會嘅大多數活動係透過各天文領域嘅12個分會舉行。喺各分會下更細分成37個唔同研究領域嘅委員會。喺委員會下轄個別研究主題有關嘅90個工作小組。 

該會每三年召開一次全體會議，討論IAU整體嘅活動方針，並有研究成果發表等研討會，與及遴選新屆IAU執委、各屬下委員會成員，新會員推薦等。此外亦定期喺歐洲、亞太、拉丁美洲召開各區域會議。隨著各式各樣天文事件嘅發展，亦會隨時召開小規模嘅學術研討會。

最近一次（第26屆，XXVIth）國際天文聯合會嘅全體會議於2006年8月14至24日喺捷克首都布拉格舉行，由世界各地（包括中國大陸、台灣代表）等2500位天文學家代表出席，會議最受矚目嘅就係表決第5、6號共四份決議草案，重新確定行星定義，將冥王星由行星劃為新開設嘅矮行星（dwarf planet），而未來全體會議將審議更多天體列入矮行星一席。

對上一屆（第25屆）全體會議於2003年7月13至26日於澳大利亞悉尼舉行，下屆（第27屆）全體會議將於2009年8月3日至14日由巴西里約熱內盧舉辦，而第28屆全體會議將於2012年8月12日至25日喺中國北京舉辦。

出面網頁
----

* 國際天文學聯合會（IAU）網站

|  |  |
| --- | --- |
|  | 呢篇同天文相關係楔位文。歡迎幫維基百科擴寫佢。睇 • 論 • 改 • 歷 |
**提示：**呢篇文講嘅唔係**麥大粒**、**大力 (寵物小精靈)**或**牛大力**。
麥大力
**麥大力**（英文：**Derek Alan James Mackesy**，1986年4月8號—）係香港飛機師同男藝人。2010年加入當時嗌「港龍航空」嘅國泰港龍航空做高級副機師，2018年升做機長，2020年國泰港龍航空結業，之後參加無綫電視舉辦嘅《衝上雲霄大選》節目，攞到冠軍。隨後喺2021年1月加入無綫電視，2月開始主持節目《港生活·港享受》。

2021年4月，麥大力喺拍攝myTV SUPER真人騷《SUPER FIVE》時，同拍檔之一嘅簡淑兒合作而相識，之後拍拖。

2022年5月，隨住2019新型冠狀病毒疫情放緩，唔少國逐步通關，國泰航空開始邀請離咗職嘅機組人員回巢。麥大力接受傳媒訪問時否認有意離開無綫電視。2023年3月，佢喺社交平台宣佈做返飛機師。

演出
--

* 2021年2月3號起：《港生活·港享受》主持人
* 2021年：《SUPER FIVE》主持人
* 2021年：《愛·回家之開心速遞》飾演Sam（第1459至第1461集）
* 2022年：《雙生陌生人》飾演楊靖夫（Jeff）

攷
-

1. ↑  〈31歲簡淑兒撻著前機師麥大力 斷正拍拖當街纏綿〉. 東方新地. 2021-06-22.
2. ↑  〈【擦出愛火花】麥大力深夜親證戀情　簡淑兒：多謝大家嘅祝福同關心〉. 香港經濟日報. 2021-06-23.
3. ↑  陳栢宇 (2022-05-28). 〈麥大力準備唔做TVB「親生仔」？　傳重返國泰做機長年薪200萬〉. 《香港01》 (中文).
4. ↑  "Hey, captain @derekmackesy, Welcome on board！". 《[[陳約臨|yeuklam]]@Instagram》 (英文). 2021-02-03.

出面網頁
----

* 麥大力嘅facebook頁
* 麥大力嘅Instagram頁 改維基數據



|  |  |
| --- | --- |
|  | 呢篇同香港藝人相關係楔位文。歡迎幫維基百科擴寫佢。睇 • 論 • 改 • 歷 |
**陳揚**（粵拼：can4 joeng4；1954年7月30號—），綽號**陳can2Sir**（注意陳字有陽上變調，讀「門診」嘅「診」），係電台、電視台節目主持人，中國廣東廣州人，祖籍汕尾陸豐。做過廣州電視台嘅新聞日日睇節目主持人同廣州跑男嘅嘉賓。

喺新聞日日睇做主持期間，由於節目關注好多本地民生話題，陳揚講嘢言辭犀利，作風強硬，為市民出聲，節目好受歡迎，但佢本人亦受到好大爭議，有幾次受到上頭壓力要唔再做嗰個節目嘅主持。

生平
--

File:Chenyang poster in Guangzhou.jpg廣州街頭喺2008年出現嘅陳揚招貼畫
陳揚喺1954年喺廣州陸軍醫院出世，佢阿爸阿媽係廣州解放軍隊成員，兩位祖籍都唔喺廣州。高中畢業後喺師範學校進修2年，到花縣（今日嘅廣州花都區）芙蓉嶂中學做咗5年老師，之後先後到廣州市第99中學教導處同廣州電台做嘢。1981年開始，佢到廣東電台佛山記者站一做就15年。返到廣州後重做咗珠江經濟廣播電台嘅《心靈地圖》節目。

2004年中～2009年1月，佢因為做咗廣州電視台（今日嘅廣州廣播電視台）新聞頻道嘅《新聞日日睇》節目而出名，期間喺2008年5月7號做咗北京奧運會廣州站嘅火炬傳遞手。2009年1月3號離開新聞日日睇節目組之後，重去咗佛山電台做《雙城的天空》嘅監製，同時幫《南方都市報》同《羊城晚報》寫咗份《陳Sir揚言》同《羊城風月》嘅文。

2010年1月11號，陳揚離開主持之後到咗羊城交通廣播電台做《晚安，珠三角》嘅節目主持人。2011年8月9號到2012年8月16號離開咗廣州，去到香港衛視做截擊時事節目嘅主持。返到廣州之後，2014年重返廣州廣播電視台做見多識廣節目嘅主持。2015年8月中到當年大除夕期間，同另外4男一女參加咗廣州跑男第一季嘅節目。

2016年2月13號，佢正式去咗珠江頻道嘅粵講越掂節目做詞彙講解嘉賓。同年9月25號喺廣州跑男第二季節目出鏡。

爭議
--

2016年8月8號，陳揚喺新浪微博發表文章《我為什麼要普語粵語雙語直播》，解釋佢點解喺個人嘅網上直播平台用普通話同埋粵語雙語。因佢嘅觀點同之前主持人時期有好多唔同，招致粤語地區網友嘅質疑同批評。

註
-

1. ↑  廣州電視台、廣東電視台、佛山電視台同廣州地區其它街坊習慣將「※Sir」嘅「※」字讀成陽上變調，未試過讀返佢嘅原版音字。
2. ↑  呢間學校喺2003年同知用中學合併，校區喺而家光孝路嘅光孝堂隔籬，但學校喺2006年底拆咗。

參考
--

1. ↑  【华润海丰】2014.05.10 第0089期 汕尾简介之著名人物[*失咗效嘅鏈*] AnswerLib.org
2. ↑  〈广州，我的青梅竹马〉. 南方都市報. 2009-10-01. 喺2009-10-02搵到.`{{cite news}}`: CS1 maint: url-status (link)
3. ↑  〈奥运火炬手陈扬：请假一天望观众理解〉. 南方日报. 喺2009-01-17搵到.`{{cite news}}`: CS1 maint: url-status (link)
4. ↑  许黎娜 (2011-08-10). 〈陈Sir离开广州 加盟香港卫视〉. 《南方都市報》 (簡體中文). 原著喺2011-10-27歸檔. 喺2011-08-10搵到.
5. ↑  陈扬与香港卫视不再续约 返广州先玩三个月 互聯網檔案館嘅歸檔，歸檔日期2012年8月22號，. 腾讯 （2012-08-19）
6. ↑  陈扬回归广州电视台担任《见多识广》主持人 互聯網檔案館嘅歸檔，歸檔日期2016年8月2號，. 广州名人网 （2014-07-29）
7. ↑  《广州跑男》爆笑开跑,你撕名牌我撕扑克牌 互聯網檔案館嘅歸檔，歸檔日期2015年9月26號，. 新快网 （2015-08-12）
8. ↑  〈陳揚"雙語直播"怪論惹粵人怒〉. 读选网. 2016-08-11. 原著喺2016-10-28歸檔. 喺2016-10-28搵到.

出面網頁
----


維基語錄收錄咗同呢篇文相關嘅摘錄：
**zh:陈扬**

* 陳揚嘅新浪微博
* 陳揚新浪博客
* 陳揚南都網鲜橙空间
* 因主持新闻日日睇而成为明星 陈扬广州出名，南方都市报，2005-03-01
* 陈扬，街坊英雄，南方週末，2007-12-26
* 词典：新广州人陈扬，明報
* 陈扬广州名人网

| * 睇
* 傾
* 改
廣州跑男 |
| --- |
| 第一季 | 陳揚 · 李俊毅 · 阮星航 · 龍澤 · 馮俊彥 · 莊臣 · 陳曦萬里 |
| 第二季 | 陳揚 · 李俊毅 · 阮星航 · 龍澤 · 馮俊彥 · 莊臣 · 東山少爺 · 林潔 · 蔡明凱 · 藝濤 · 雷龍 · 虎艷芬 |
| 1. ↑  第二集先至加入比賽方陣。
2. ↑  第三集先至加入比賽方陣。
3. ↑  凈喺第十二集出過鏡。
 |
**等價關係**（Equivalence Relation）係現代數學入面一個基本概念。主要應用喺抽象代數、數論同集合論。佢嘅作用係將兩樣唔同嘅嘢，用一個規則連埋一齊。市井啲講，有個規則出嚟，如果有兩樣嘢都符合呢個規則，咁呢兩樣嘢就叫一樣（等價）。而呢個規則必須要符合三個條件。喺數學上面，等價關係可以簡化好多複雜嘅問題。

定義
--

假設有兩個集*A*同B，如果A同B係滿足「{\displaystyle \sim }」呢個條件嘅話，A就係等價於B基於「{\displaystyle \sim }」呢個條件。用數學表示就係{\displaystyle A\sim B}。

「{\displaystyle \sim }」呢個條件係用家定義出嚟，但佢必須要符合以下三個條件：

* **自反性（Reflective）**：{\displaystyle A\sim A}。即係話自己必須要等價返自己。市井啲講，自己一定要係同自己一樣。
* **對稱性（Symmetry）：**如果{\displaystyle A\sim B}，咁{\displaystyle B\sim A}。即係話A等價B，咁B都係要等價返A。
* **傳遞性（Transitive）：**如果{\displaystyle A\sim B}同時{\displaystyle B\sim C}，得出{\displaystyle B\sim C}。

實例
--

### 等於

最常用亦都係最基本嘅等價關係就係等於。例如：「{\displaystyle 2=2}」、「{\displaystyle 2+3=5}」。「{\displaystyle =}」係符合嗮「{\displaystyle \sim }」嘅三個條件。

* **自反性：**任何 {\displaystyle x}，{\displaystyle x=x}。用數字嚟做例子就有，{\displaystyle 2=2}。
* **對稱性：**任何 {\displaystyle x}、{\displaystyle y}，{\displaystyle x=y=x}。
* **傳遞性：**任何 {\displaystyle x}、{\displaystyle y}、{\displaystyle z}，{\displaystyle x=y=z=x}。

### m同餘「{\displaystyle {\bmod {m}}}，{\displaystyle \equiv }」

m同餘都係一個等價關係。例子就係「{\displaystyle 12\equiv 24{\bmod {2}}}」。大家都係2嘅倍數，所以佢哋嘅同餘都係零。

應用
--

等價關係最重要嘅作用係可以用嚟做等價分類。

睇埋
--

* 序關係
* 等價分類
扭計骰（3×3×3）
**扭計骰**（粵拼：nau2 gai2 sik1；英文：**Rubik's Cube**，中國大陸叫**魔方**，台灣叫**魔術方塊**）係種益智機械玩具，1974年由匈牙利建築學教授同雕塑家魯比克（Ernő Rubik）發明。全世界賣咗三億幾粒，1980年代最興，到而家都好多人玩。

粒骰係個三層立方，由26個粒立方仔同埋一個三維十字軸砌成。其中6粒中心，12粒邊同8隻角。

起源
--

最早嘅扭計骰係魯比克教授發明嘅，但是並唔係為咗投入生產同娛樂。因為佢係建築學同埋雕塑學教授，所以佢自己郁手做出第一個扭計骰嘅雛形來幫學生認識空間立方體嘅組成同埋結構。響佢完成第一個作品之後，轉咗幾下，發現原本齊整嘅扭計骰竟然好難恢復，於是佢意識到呢個新嘅發明會好唔簡單。但佢估唔到呢個邊長唔夠6公分嘅玩具竟然會響未來風靡全球，甚至出現咗以扭計骰為道具嘅運動。

類別
--

扭計骰嘅類型有好多款，三層立方（3×3×3）嘅最普遍，俗稱3x3。

### 三層

最普遍嘅扭計骰，當初發明嘅就係三階。

### 兩層

内文：兩層扭計骰
喺正方體嘅扭計骰入面，佢係最易扭嘅。學識三階就會自然識。

### 四層

内文：四層扭計骰
難過三層，還原世界紀錄係十九秒幾。還原法同三層嘅大同小異，要識扭中心同應付啲特別情況。

### 五層

内文：五層扭計骰
層階或以上嘅扭計骰同四階差唔多，所以學咗四階，扭五階就好易。

### 六層

六階而家有得買，不過大舊，易散。

### 七層

七層都有得買，方塊本身係圓弧型，因為再用正方體設計會散。

原因：

家陣已經有賣二十一層嘅扭計骰。

還原法
---

1980年代已經出現好多普及嘅還原方法，其中出名嘅有呢幾種：

* 逐層扭（Layer By Layer，LBL），最易學。
* CFOP=Cross+F2l+Oll+Pll，原理同 LBL 差唔多，但係步數少 LBL 好多，要背多好多式。

符號
--

L 左順（時計方向）

L' 左逆

R 右順

R' 右逆

U 上順

U' 上逆

D 底順

D' 底逆

F 正面順

F' 正面逆

B 背面順

B' 背面逆

參考資料
----

1. ↑  William Fotheringham (2007). *Fotheringham's Sporting Pastimes*. Anova Books. p. 50. ISBN 978-1-86105-953-6.
2. ↑  de Castella, Tom (28 April 2014). "The people who are still addicted to the Rubik's Cube". *BBC News Magazine*. BBC. 喺28 April 2014搵到.

出面網頁
----

* 教你扭扭計骰
* 3x3 LBL (廣東話)
* 30分鐘學會扭計骰！(粵語)
想搵漫畫角色嘅話，請睇**麥嘜 (漫畫角色)**。
《**麥嘜**》系列故事係套香港漫畫，由謝立文寫，麥家碧畫。故事主要圍繞一隻卡通豬麥嘜為主，佢自1988年起喺香港漫畫登場。《麥嘜》故事內容簡單，但富有意義，場景別具香港本土特色，而故事裏頭嘅對話大多以廣東話寫成，題材係圍繞香港嘅時事同埋濕碎事，受香港人歡迎。所而故仔好難翻譯成標準書面漢語，情節、對白容易令啲唔識粵語嘅讀者一頭霧水。

起源
--

早期嘅《麥嘜》系列故事先喺《明報周刊》彩頁出現，每期以兩全版刊登一個故仔，對象係成年知識分子。後來啱細路睇嘅題材同時喺《明報周刊》送嘅《小明周》上刊登。隨住故事結集出版，《麥嘜》系列故事開始普及化同埋受歡迎。到咗1993年《星期天周刊》創刊，作者二人隨《明周》知遇者雷偉坡過檔，全力發展兒童雜誌《黃巴士》，隨《星期天周刊》附送。其後《星期天周刊》因政治理由停刊，《黃巴士》亦喺市面上消失。至1996年，《黃巴士》獲得資助獨立創刊，兩年後改以雙周刊形式出版，之後改成月刊形式出版，為提高吸引力，不時送精品，主要係同《麥嘜》系列故事題材相關，例如麥嘜吹氣相架，春田花花小學生字簿等。至於雜誌內容就唔多似一般兒童雜誌，幾有成人世界嘅深度同埋闊度，表達形式亦同大人嘅雜誌相似。麥嘜走紅之後，同佢琳瑯滿目嘅文具精品同埋後來嘅電影有關。因此，亦有讀者認為麥嘜已經太過商業化。

大概1997年，由於資助《黃巴士》嘅百樂門出版集團出現財政問題，要賣咗蝕錢嘅雜誌，包括《黃巴士》。所以麥家碧、謝立文幾個人喺1998年成立非牟利嘅春田花花教育基金，接手出版《黃巴士》。

名
-

《麥嘜》個名源自故事嘅主人翁——「麥嘜」。據作者解釋，「麥嘜」呢個名係個雙關語。含意一來自「豬嘜」（香港俗語，形容有啲傻、蠢嘅人，冇貶意）。因繪畫者姓麥（麥家碧），所以改姓麥。另一含意係「豬嘜」發音接近英文「Dreamer」（發夢嘅人）。作者話希望所有人都唔怕傻、蠢，都鍾意發夢，追求夢想。

麥嘜其實冇一種定性——有時好有文學修養，能夠滔滔不絕講莎士比亞，有時只係一隻頭腦簡單嘅家豬；呢一點係佢人人都覺得「蠢蠢地」嘅表哥麥兜嘅最大分別。

故事情節
----

麥嘜原本係大嶼山豬場嘅一隻豬，有一晚雷電交加，豬場嘅豬都走散咗。之後，當時喺大嶼山旅遊嘅爸爸同埋媽媽發現咗得一個月大嘅麥嘜，就帶佢返市區收養，同屋企兩個細路達達同埋緣緣生活。

麥嘜有位叫麗莎嘅筆友，佢係隻野豬，生得唔係幾靚但善解人意。

麥嘜喺深水埗嘅春田花花幼稚園同其他動物上堂 。佢嘅同學有：

* 家貓公**得巴**
* 心地善良嘅鵝**菇時**
* 烏龜**阿輝**
* 牛乸**阿May**
* 成日同阿 May 分享減肥心得嘅河馬乸**阿June**
* 一位豬同學、佢嘅表哥**麥兜**

佢哋嘅班主任係一位叫 **Miss Chan** 嘅人類。春田花花幼稚園嘅校長都係人，叫做**黎根**，而且生得同故仔眾多其他人類角色一模一樣。幼稚園嘅校訓係「吾德物賜」，係作者攞英國「吳德物次」牌「肥仔水」（BB 腸痛水）諧音而成。而春田花花幼稚園嘅校歌頭一段，就寄調自《國際歌》，再填上粵語諧音歌詞。

麥嘜啱啱「出道」嗰時，故仔大部分情節都圍繞麥嘜屋企嘅種種情境。後來焦點漸漸轉移到春田花花幼稚園、麥嘜同一班同學返學放學嗰時嘅事。

畫風
--

《麥嘜》故事由謝立文寫，麥家碧畫。謝立文去過澳洲留學，並受當地漫畫家Michael Leunig影響。麥家碧就喺當時嘅香港理工學院畢業。兩個人合作造就咗《麥嘜》作品之中以鮮豔嘅水彩顏色加埋簡單線條呢種畫風。

《麥嘜》系列結集
--------

### 漫畫

* 《麥嘜成年人童話》
* 《麥嘜天空飛豬》
* 《麥嘜恐龍戀曲》
* 《麥嘜三隻小豬》
* 《麥嘜絨裡手套》
* 《麥嘜青春舞曲》
* 《麥嘜舊歡如夢》
* 《麥嘜詩畫選》
* 《麥嘜感人至深小故事》
* 《麥嘜算憂鬱亞熱帶》
* 《麥嘜微小小說》
* 《春天花花幼稚園》
* 《麥嘜春田花花》
* 《麥嘜格格漫畫（1）》
* 《麥嘜漫畫 - Sampler》
* 《麥嘜無聊才玩遊戲集》

### 電影

* 《麥兜故事》（2001年）
* 《麥兜菠蘿油王子》（2004年）
* 《春田花花同學會》（2006年）
* 《麥兜武當》（2009年）

### 電視

* 《春田花花中華博物館》（2006年）

出面網頁
----

* 麥嘜麥兜官方網站
* 春天花花幼稚園校歌
* 春天花花中華博物館
* 麥家碧訪問…聲音
* 麥嘜辦公室（VIDEO）

參考
--

1. ↑  YAHOO!學習[*失咗效嘅鏈*]
2. ↑  〈麥兜大學〉. 原著喺2009年12月10號歸檔. 喺2009年1月19號搵到.
3. ↑  〈【豬年到】陪伴港人成長的「豬」：麥兜、寶妮、豬仔、Peppa Pig〉. 《明報》. 2019-02-05. 喺2020-10-10搵到.
**JPEX**係一間曾經喺澳洲註冊嘅加密貨幣交易所公司，主要喺香港經營業務，2022年頭開始高調宣傳，用高息吸客，到2023年9月畀香港證監會點名話好有可疑後，客戶未能提款，公司亦撤銷咗澳洲嘅註冊，警方展開行動拘捕多人指佢哋涉嫌詐騙。

名
-

JPEX開業時曾自稱「日本加密貨幣交易所」同「Japan Exchange」，但被揭發不但未喺日本有加密資產交易嘅許可證，甚至唔係日本註冊公司，所以之後佢冇再用相關字眼，2023年6月開始改稱「綠石數字資產平台」。

爭議
--

JPEX曾經被指冒認同JPX Exchange Group有關，同埋聲稱計劃同Visa合作推出扣帳卡「JPEXCard」，先後被日本交易所集團（JPX）批評同埋Visa澄清唔係合作夥伴。另外，由於佢哋曾經贊助無綫電視嘅節目，又搵咗立場親中嘅藝人張智霖賣廣告，所以被部分黃色經濟圈嘅支持者視為藍店。

監管機構同執法機構嘅行動
------------

去到2022年7月，香港證監會將JPEX列入《無牌公司及可疑網站名單》入面。

2023年9月，證監會發表警告聲明，指出JPEX冇獲證監會發牌，亦冇向證監會申領喺香港經營虛擬資產交易平台嘅牌照，而佢推廣手法存在好多可疑嘅地方。同月，警方拉咗網紅林作、陳怡、朱家輝、藝人黃浩邦（中文：黃浩邦）等人，佢哋涉嫌攞JPEX呃錢。

參考
--

1. ↑  〈JPEX與Visa合作失實 自稱澳洲虛幣平台 疑與本地公司關連 (15:00) - 20220325 - 即時財經新聞〉. 《明報財經網》 (英文). 喺2022-08-08搵到.
2. ↑  Official, JPEX (2022-08-04). "Julian Cheung has become JPEX Brand Ambassador". *JPEX Blog* (臺灣中文). 原著喺2022-08-08歸檔. 喺2022-08-08搵到.
3. ↑  〈共業 REDSTOP - 黃藍紅百科全書〉. *www.redstop.info*. 原著喺2022-08-08歸檔. 喺2022-08-08搵到.
4. ↑  〈證監「無牌公司及可疑網站名單」新增3間公司〉. 《on.cc東網》 (香港中文). 2022-07-18. 喺2022-08-08搵到.
5. ↑  〈虛幣交易所JPEX 證監列「無牌公司」 納「其他類別」存灰色地帶 籲投資者謹慎 - 20220719 - 經濟〉. 《明報新聞網 - 每日明報 daily news》 (繁體中文). 喺2022-08-08搵到.
6. ↑  證券及期貨事務監察委員會 - 有關不受規管的虛擬資產交易平台的警告聲明
7. ↑  捲入JPEX幣案　KOL林作被捕
8. ↑  被捕「朱公子」YouTube教投資 被斥「幣圏之恥」 3年前捲「魔幣」騙案
9. ↑  另一被捕人黃浩邦為BeatBox歌手 中環開OTC「聯乘」餐廳

出面網頁
----

* JPEX嘅facebook頁